

 **รายงานการประชุม ผู้บริหารสถานศึกษา เพื่อขับเคลื่อนนโยบายการบริหารจัดการศึกษา**

 **สำนักงานเขตพื้นที่การศึกษาประถมศึกษาสิงห์บุรี**

 **ครั้งที่ ๙/๒๕๖๐ (รูปแบบแยกอำเภอ)**

 **เมื่อวันจันทร์ที่ ๒๕ กันยายน พ.ศ.๒๕๖๐ เวลา ๐๙.๐๐ น.**

**ณ สถานที่ ๖ อำเภอ ได้แก่ อำเภอเมืองสิงห์บุรี โรงเรียนวัดศรัทธาภิรม : อำเภออินทร์บุรี โรงเรียนบ้านคูเมือง**

**อำเภอบางระจัน โรงเรียนวัดโพธิ์หอม : อำเภอพรหมบุรี โรงเรียนวัดพรหมเทพาวาส**

**อำเภอค่ายบางระจัน โรงเรียนชุมชนวัดม่วง : อำเภอท่าช้าง โรงเรียนวัดวิหารขาว**

**…………………………………..**

ระเบียบวาระที่ ๑ เรื่องที่ประธานแจ้งให้ที่ประชุมทราบ

ระเบียบวาระที่ ๒ เรื่องรับรองรายงานการประชุม ผู้บริหารสถานศึกษา สังกัด สพป.สิงห์บุรี ครั้งที่ ๘/๒๕๖๐ เมื่อวันที่ ๒๕ สิงหาคม ๒๕๖๐

ระเบียบวาระที่ ๓ เรื่องที่เสนอให้ที่ประชุมทราบ

๑. กลุ่มอำนวยการ

เรื่องที่ ๑ การประชุมผู้บริหารสถานศึกษา

เรื่องที่ ๒ การจัดส่งรายงานการติดตามประเมินผลการควบคุมภายใน

 ประจำปีงบประมาณ พ.ศ.๒๕๖๐ (เอกสารแนบ ๑ หน้า ๑-๑๔)

เรื่องที่ ๓ การจัดกิจกรรมเนื่องในวันพระราชทานธงชาติไทย และวันครบรอบ ๑๐๐ ปี

 การประกาศใช้ธงไตรรงค์ เป็นธงชาติไทย

เรื่องที่ ๔ การถวายผ้าพระกฐินพระราชทาน สพฐ.ประจำปี ๒๕๖๐

เรื่องที่ ๕ การมีส่วนร่วมงานพระราชพิธีถวายพระเพลิงพระบรมศพ พระบาทสมเด็จ

 พระปรมินทรมหาภูมิพลอดุลยเดช

เรื่องที่ ๖ การขับเคลื่อนนโยบายการจัดการขยะในสถานศึกษาสู่การปฏิบัติที่ยั่งยืน

๒. กลุ่มบริหารงานบุคคล

 เรื่องที่ ๑ การคัดเลือกนักศึกษาทุนโครงการผลิตครูเพื่อพัฒนาท้องถิ่น

 ปีการศึกษา ๒๕๖๐ (เอกสารแนบ ๒ หน้า ๑๕-๑๘)

เรื่องที่ ๒ ข้อมูลการพัฒนาความก้าวหน้าตามสายอาชีพของข้าราชการครูและ

 บุคลากรทางการศึกษา (เอกสารแนบ ๓ หน้า ๑๙-๒๐)

เรื่องที่ ๓ การจัดงานวันเทิด ศรัทธา กษีณา’๖๐ (เอกสารแนบ ๔ หน้า ๒๑-๒๕)

เรื่องที่ ๔ การงดออกบัตรประจำตัวเจ้าหน้าที่ของรัฐ เป็นการชั่วคราว

 ๓. กลุ่มนโยบายและแผน

เรื่องที่ ๑ การดำเนินงานโครงการเพิ่มประสิทธิภาพการบริหารจัดการโรงเรียน

 ขยายโอกาสทางการศึกษา สังกัด สพป.สิงห์บุรี

 (เอกสารแนบ ๕ หน้า ๒๖-๓๑)

เรื่องที่ ๒ การจัดทำแผนปฏิบัติการประจำปีงบประมาณ พ.ศ.๒๕๖๑

๒

 **๔. กลุ่มส่งเสริมการจัดการศึกษา**

เรื่องที่ ๑ ผลการคัดเลือกสถานศึกษา และสำนักงานเขตพื้นที่การศึกษา

เพื่อรับรางวัลระบบการดูแลช่วยเหลือนักเรียน ประจำปี ๒๕๖๐

เรื่องที่ ๒ การคัดเลือกสำนักงานเขตพื้นที่การศึกษาที่จัดกิจกรรมลูกเสือดีเด่น

 (เอกสารแนบ ๖ หน้า ๓๒-๓๓)

เรื่องที่ ๓ เรื่องอนุมัติและแต่งตั้งให้มีคุณวุฒิหัวหน้าผู้ให้การฝึกอบรมผู้กำกับลูกเสือ

 (L.T.) และมีสิทธิ์ประดับเครื่องหมายวูดแบดจ์ 4 ท่อน

เรื่องที่ ๔ การดำเนินงานส่งเสริมกิจกรรมสภานักเรียน ระดับสำนักงานเขตพื้นที่

 การศึกษา “กิจกรรมแลกเปลี่ยนเรียนรู้ และคัดเลือกตัวแทนโครงงาน

 คุณธรรมดีเด่น ระดับสำนักงานเขตพื้นที่การศึกษา”

 (เอกสารแนบ ๗ หน้า ๓๔)

 เรื่องที่ ๕ การรายงานผลการดำเนินงานตามคำรับรองการปฏิบัติราชการและ

 คำรับรองตามแผนปฏิบัติราชการ ประจำปี งบประมาณ พ.ศ.๒๕๖๐

 “การประเมินตนเองตามอัตลักษณ์ ๒๙ ประการ สู่ความเป็นโรงเรียน

 วิถีพุทธ”

เรื่องที่ ๖ ขอความร่วมมือปฏิบัติในการบังคับใช้กฎหมายควบคุมเครื่องดื่ม

 แอลกอฮอล์ในสถานศึกษา

 ๕. กลุ่มนิเทศ ติดตามและประเมินผลการจัดการศึกษา

เรื่องที่ ๑ การดำเนินงานโครงการพัฒนาการจัดการเรียนรู้ที่เน้นทักษะการคิด

 วิเคราะห์ด้วยเทคนิคการเรียนรู้โดยใช้หมวก๖ ใบและการแก้ปัญหาแบบ

 ร่วมมือ(Collaborative Problem Solving)

เรื่องที่ ๒ โครงการเสริมสร้างศักยภาพสมองของนักเรียนที่มีแนวโน้มบกพร่อง

 ทางการเรียนรู้ในสถานศึกษา

เรื่องที่ ๓ การประชุมปฏิบัติการพัฒนาศักยภาพนักวิจัยเพื่อยกระดับคุณภาพ

 การศึกษาขั้นพื้นฐาน

เรื่องที่ ๔ การอบรมเชิงปฏิบัติการเพื่อพัฒนาการจัดกิจกรรมการเรียนรู้

 แบบบูรณาการ “สเต็มศึกษา:ต้นกล้า Smart Trainer Tearm”

เรื่องที่ ๕ การขับเคลื่อนโรงเรียนคุณธรรม สพฐ. ปีงบประมาณ ๒๕๖๐

เรื่องที่ ๖ การสัมมนาเชิงปฏิบัติการเพื่อการสื่อสารและสร้างความเข้าใจเกี่ยวกับ

 การประเมินและประกันคุณภาพภายในแนวใหม่

๖. กลุ่มบริหารงานการเงินและสินทรัพย์

เรื่องที่ ๑ การนำส่งเงินเบิกเกินส่งคืน นำส่งเงินรายได้แผ่นดินและ

 การนำส่งเงินฝากคลัง

เรื่องที่ ๒ ขอความอนุเคราะห์ประชาสัมพันธ์การขอรับใบแจ้งยอดเงินประจำปี

ทาง e-mail (e-Statement)

เรื่องที่ ๓ ระเบียบกฎหมายที่เกี่ยวข้อง สำหรับการดำเนินการจัดซื้อจัดจ้าง

 ครั้งหนึ่งวงเงิน ไม่เกิน 500,000.-บาท โดยดำเนินการซื้อจ้าง

 ด้วยวิธีเฉพาะเจาะจง

เรื่องที่ ๔ การนำส่งรายงานสมาชิกกองทุนเลี้ยงชีพ

๓

๗. หน่วยตรวจสอบภายใน

 เรื่องที่ 1 ซ้อมความเข้าใจแนวปฏิบัติเกี่ยวกับเงินที่ส่วนราชการได้รับอุดหนุนจาก

 องค์กรปกครองส่วนท้องถิ่น

 เรื่องที่ ๒ การติดตามโรงเรียนที่ยังไม่รายงานผล การปรับปรุงตามข้อเสนอแนะของ

 โรงเรียน(ข้อมูล ณ วันที่ ๑๓ กันยายน ๒๕๖๐)

ระเบียบวาระที่ ๔ เรื่องที่เสนอให้ที่ประชุมพิจารณา

ระเบียบวาระที่ ๕ เรื่องอื่น ๆ

.......................................................

**เอกสารประกอบการประชุม**

**ผู้บริหารสถานศึกษา สังกัด สพป.สิงห์บุรี ครั้งที่ ๙/๒๕๖๐ วันที่ ๒๕ กันยายน ๒๕๖๐**

เอกสารแนบ ๑ แนวทางและขั้นตอนการติดตามประเมินผลการควบคุมภายใน

ประจำปีงบประมาณ ๒๕๖๐ (หน้า ๑ - ๑๔)

เอกสารแนบ ๒ ประกาศสำนักงานศึกษาธิการจังหวัดสิงห์บุรี เรื่อง รับสมัครคัดเลือกนักศึกษาทุนโครงการ

 ผลิตครูเพื่อพัฒนาท้องถิ่น ปี พ.ศ.๒๕๖๐ เพื่อบรรจุและแต่งตั้งเข้ารับราชการเป็น

 ข้าราชการครูและบุคลากรทางการศึกษา ตำแหน่งครูผู้ช่วย สังกัดสำนักงานศึกษาธิการ

 จังหวัดสิงห์บุรี (หน้า ๑๕ – ๑๘)

เอกสารแนบ ๓ ตารางแสดงจำนวนการพัฒนาข้าราชการครูและบุคลากรทางการศึกษา สังกัด สพป.สิงห์บุรี (หน้า ๑๙– ๒๐)

เอกสารแนบ ๔ กำหนดการจัดงาน วันเทิด ศรัทธา กษีณา ๖๐ และรายชื่อข้าราชการครู

และบุคลากรทางการศึกษาที่เกษียณอายุราชการ ประจำปีงบประมาณ พ.ศ.๒๕๖๐

 (หน้า ๒๑ – ๒๕)

เอกสารแนบ ๕ สรุปผลการระดมความคิดเห็นแนวทางการพัฒนาโรงเรียนขยายโอกาสทางการศึกษา

 (หน้า ๒๖-๓๑)

เอกสารแนบ ๖ ประกาศสำนักงานคณะกรรมการการศึกษาขั้นพื้นฐาน เรื่อง ผลการคัดเลือก

สำนักงานเขตพื้นที่การศึกษาที่จัดกิจกรรมลูกเสือดีเด่น และระดับดี

ประจำปีงบประมาณ ๒๕๖๐ (หน้า ๓๒-๓๓)

เอกสารแนบ ๗ บัญชีการจัดสรรทุนสนับสนุนการดำเนินงานโครงงานคุณธรรมเยาวชนไทยทำดี

ถวายในหลวงของคณะกรรมการสภานักเรียนเขตพื้นที่การศึกษาประถมศึกษาสิงห์บุรี (หน้า ๓๔)

๔

**ผู้มาประชุม ประกอบด้วย คณะผู้บริหาร ศึกษานิเทศก์ และผู้บริหารสถานศึกษาในสังกัด แยกเป็นรายอำเภอ ดังนี้**

**อำเภอเมืองสิงห์บุรี**

๑. นางสาววารุณีย์ บุญคง รักษาราชการแทน ผู้อำนวยการสำนักงานเขตพื้นที่การศึกษาประถมศึกษา

 สิงห์บุรี ประธาน

๒. นางศรีรัตน์ ดารามาศ ผู้อำนวยการกลุ่มส่งเสริมการจัดการศึกษา

๓. นางเยาวภา รัตนบัลลังค์ แทน ผู้อำนวยการกลุ่มนิเทศฯ

**ผู้บริหารสถานศึกษา อ.เมืองสิงห์บุรี**

1. นางสุพัชชา ทิพยสุวรรณมาลา ผู้อำนวยการโรงเรียนวัดราษฎร์ประสิทธิ์
2. นายกิตติชัย ศรีประเสริฐ ผู้อำนวยการโรงเรียนวัดสังฆราชาวาส
3. นางเสนียม พันธ์ไทย ผู้อำนวยการโรงเรียนวัดโคกพระ
4. นายสุชาติ เอี่ยมสุภา ผู้อำนวยการโรงเรียนวัดจักรสีห์
5. นางอุดมพร ตาระกา ผู้อำนวยการโรงเรียนชุมชนวัดพระนอนจักรสีห์
6. นายนรงค์ โสภา ผู้อำนวยการโรงเรียนวัดศรีสาคร
7. นายเพิ่มศักดิ์ บัวรักษ์ ผู้อำนวยการโรงเรียนวัดตึกราชา
8. จ.ส.อ.กรสิรวิชย์ ไอศุริยการ ผู้อำนวยการโรงเรียนวัดพระปรางค์มุนี
9. นายสุธีร์ เครือวรรณ์ ผู้อำนวยการโรงเรียนวัดศรัทธาภิรมย์
10. นางวรรณพร โพธิ์เวชกุล ผู้อำนวยการโรงเรียนวัดกระดังงา
11. นายเด่นเชิงชาย คร้ามแสง ผู้อำนวยการโรงเรียนวัดประโชติการาม
12. นายสมนึก ผิวผ่อง ผู้อำนวยการโรงเรียนวัดสะอาดราษฎร์บำรุง
13. นางพิมพ์ฉวี จิตรบรรพต ผู้อำนวยการโรงเรียนอนุบาลสิงห์บุรี
14. นางศรีรัตน์ บัวใหญ่ ผู้อำนวยการโรงเรียนวัดพรหมสาคร
15. นายวันชัย กล้าเอี่ยม ผู้อำนวยการโรงเรียนวัดข่อย
16. นายชาลี บ่ายเที่ยง ผู้อำนวยการโรงเรียนวัดโพธิ์ชัย
17. นายอุดร ชื่นกลิ่น ผู้อำนวยการโรงเรียนอนุบาลเมืองสิงห์บุรี

**อำเภออินทร์บุรี**

๑. นายนิวัต เชื้อนาค รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ประธาน

๒. นายสมชาย พวงโต ศึกษานิเทศก์ชำนาญการพิเศษ

**ผู้บริหารสถานศึกษา อ.อินทร์บุรี**

1. นางขนิษฐา คงสมบุญ แทน ผู้อำนวยการโรงเรียนวัดโพธิ์สำราญ(ไผ่ขาด)
2. นายนิกร ศรีทอง ผู้อำนวยการโรงเรียนวัดเพิ่มประสิทธิผล
3. นายปรีชีพ กลิ่นหัวไผ่ ผู้อำนวยการโรงเรียนวัดสว่างอารมณ์
4. นางรุ่งนภา กาญจนสมบัติ ผู้อำนวยการโรงเรียนวัดกระทุ่มปี่
5. นางทวีป บรรจงเปลี่ยน ผู้อำนวยการโรงเรียนวัดบ้านลำ
6. นางจันทร์เพ็ญ เพ็ชรอ่วม ผู้อำนวยการโรงเรียนวัดน้อย
7. นางจิติภัสร์ อัครโรจน์รวี ผู้อำนวยการโรงเรียนวัดตุ้มหู
8. นางสาวนุชนารถ ยิ้มจันทร์ ผู้อำนวยการโรงเรียนวัดท่าอิฐ
9. นางสาวสุจิตรา ตื้อมี ผู้อำนวยการโรงเรียนวัดบางปูน
10. นางสุภาพ มงคล ผู้อำนวยการโรงเรียนวัดระนาม
11. นายธรรมศักดิ์ อาภากุลอนุ ผู้อำนวยการโรงเรียนวัดกลาง

๕

1. นางเนาวรัตน์ วันทอง ผู้อำนวยการโรงเรียนวัดคลองโพธิ์ศรี
2. นางสาวอาริสา จันทร์สมวงศ์ แทน ผู้อำนวยการโรงเรียนวัดเชียงราก
3. นางจริยา กิ่งพิกุล แทน ผู้อำนวยการโรงเรียนวัดเซ่าสิงห์
4. นายธงชัย กุลพรหมสโร ผู้อำนวยการโรงเรียนชุมชนวัดดงยาง
5. นายสุรพงษ์ นิธิโรจนานันท์ แทน ผู้อำนวยการโรงเรียนวัดไผ่ดำ (มิตรภาพที่ ๑๘๓)
6. นายสมยศ สังสะอาด ผู้อำนวยการโรงเรียนวัดล่องกะเบา
7. นายนิรันดร์ สุขุมะ ผู้อำนวยการโรงเรียนวัดเสือข้าม
8. นางณัฐวรรณ ศรีทอง ผู้อำนวยการโรงเรียนบ้านคูเมือง
9. นายร่าเริง รักชัย ผู้อำนวยการโรงเรียนวัดหนองสุ่ม
10. นายบุญเลิศ จำสนอง ผู้อำนวยการโรงเรียนวัดการ้อง
11. นางสาวพิสมัย อินทวาส ผู้อำนวยการโรงเรียนวัดยาง
12. นางสาวบังอร เขียวรอด ผู้อำนวยการโรงเรียนวัดโฆสิทธาราม
13. นายรังสิวุฒิ ศรีพุฒิ ผู้อำนวยการโรงเรียนวัดทอง
14. นายไพบูลย์ ฟักขำ ผู้อำนวยการโรงเรียนอนุบาลอินทร์บุรี
15. นายนพพร ล่ำสัน ผู้อำนวยการโรงเรียนวัดประศุก
16. นางสาวณัฐิกานต์ รักนาค ผู้อำนวยการโรงเรียนวัดโบสถ์

**อำเภอบางระจัน**

๑. นายเรวัฒ ชมภูเจริญ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี

๒. นางจุฑาทิพย์ ด่านสกุลเจริญ แทน ผู้อำนวยการกลุ่มบริหารงานการเงินและสินทรัพย์

๓. นายวิจิตร บัวใหญ่ ศึกษานิเทศก์ชำนาญการพิเศษ

**ผู้บริหารสถานศึกษา อ.บางระจัน**

1. นายเชาวลิต บุญอิ่ม ผู้อำนวยการโรงเรียนวัดชัณสูตร
2. นางบังอร ระย้าย้อย ผู้อำนวยการโรงเรียนชุมชนวัดพระปรางค์วิริยวิทยา
3. นางเรณู พั่วงาม แทน ผู้อำนวยการโรงเรียนวัดน้ำผึ้ง
4. นางอำไพ คำรอด แทน ผู้อำนวยการโรงเรียนวัดวังขรณ์
5. นางเพ็ญศรี ชิตสกุล ผู้อำนวยการโรงเรียนชุมชนบ้านไม้ดัด
6. นายถัน ทองดี ผู้อำนวยการโรงเรียนวัดประสิทธิ์คุณากร
7. นางเสาวพร อมรศิริพงษ์ แทน ผู้อำนวยการโรงเรียนวัดแหลมคาง
8. นายกิตติ วงษ์แหวน ผู้อำนวยการโรงเรียนวัดตลาดโพธิ์
9. นายทรงวุฒิ โตโสภณ ผู้อำนวยการโรงเรียนอนุบาลบางระจัน
10. นายสุนทร ภู่แพร ผู้อำนวยการโรงเรียนเรืองเดชประชานุเคราะห์
11. นายชาญ ธงชัย แทน ผู้อำนวยการโรงเรียนวัดบ้านจ่า
12. นางสาวอัญชลี สังข์ทอง ผู้อำนวยการโรงเรียนวัดกลางชูศรีเจริญสุข
13. นายประจำ เพ็ชรดำ ผู้อำนวยการโรงเรียนวัดชะอมสามัคคีธรรม
14. นายสถาพร เจกะพงษ์ ผู้อำนวยการโรงเรียนบ้านทุ่งกลับ
15. นายบรรเทิง โนนเปือย ผู้อำนวยการโรงเรียนวัดคีม
16. นายรุ่งโรจน์ ศรีไพโรจน์ ผู้อำนวยการโรงเรียนวัดดอนเจดีย์
17. นางลัดดา ตาระกา แทน ผู้อำนวยการโรงเรียนบ้านทุ่งว้า
18. นายสุชิน ทดแทน ผู้อำนวยการโรงเรียนวัดห้วยเจริญสุข

๖

**อำเภอพรหมบุรี**

๑. นายนิกูล จิตรบรรพต รองผู้อำนวยการสำนักงานเขตพื้นที่การศึกษาประถมศึกษาสิงห์บุรี

๒. นางสาวภัทรรัตน์ แสงเดือน ศึกษานิเทศก์ชำนาญการ

๓. นางสุรินทร์ พวงทอง แทน ผู้อำนวยการกลุ่มบริหารงานบุคคล

**ผู้บริหารสถานศึกษา อ.พรหมบุรี**

๑. นายกิตติพงศ์ ดำรงขาวโต ผู้อำนวยการโรงเรียนอนุบาลพรหมบุรี

๒. นายศักดิ์ชัย หัศภาดล ผู้อำนวยการโรงเรียนวัดเก้าชั่ง

๓. นายสมบัติ สุขสบาย ผู้อำนวยการโรงเรียนวัดโคปูน

๔. นายศุภศิษฏ์ นุ่มฤทธิ์ ผู้อำนวยการโรงเรียนวัดตราชู

๕. นายภูวเดช จารุภัทรภักดี ผู้อำนวยการโรงเรียนบ้านเก่า

๖. นางวันดี บุ้งทอง ผู้อำนวยการโรงเรียนวัดกลางธนรินทร์

๗. นายมงคล เครือทิวา ผู้อำนวยการโรงเรียนวัดอัมพวัน

๘. นายเสน่ห์ พัฒน์พันธุ์ ผู้อำนวยการโรงเรียนวัดเตย

๙. นางประภา พวงดอกไม้ ผู้อำนวยการโรงเรียนวัดประสาท

๑๐. นางสาวกุลธิดา อ่อนมี ผู้อำนวยการโรงเรียนชุมชนวัดเทพมงคล

๑๑. นางจุฑารัตน์ แสงสว่าง ผู้อำนวยการโรงเรียนวัดพรหมเทพาวาส

๑๒. นายไพศาล จูฑะพันธุ์ ผู้อำนวยการโรงเรียนวัดหลวง

๑๓. นายวรรณวิทย์ แจ่มฟ้า แทน ผู้อำนวยการโรงเรียนวัดโคภาภิวัฒน์

**อำเภอค่ายบางระจัน**

๑. นายณรงค์ ชุณหะนันทน์ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี

๒. นายสุรชัย แย้มสวัสดิ์ ผู้อำนวยการกลุ่มอำนวยการ

**ผู้บริหารสถานศึกษา อ.ค่ายบางระจัน**

1. นางสาวนิภาพรรณ สุภพไชยาสิทธิ์ ผู้อำนวยการโรงเรียนวัดขุนสงฆ์
2. นางสมพิชญ์ วงศ์ด้วง ผู้อำนวยการโรงเรียนค่ายบางระจัน
3. นางสาวยุพา บุญอนันต์ ผู้อำนวยการโรงเรียนวัดประดับ
4. นายมานะ ทองรักษ์ ผู้อำนวยการโรงเรียนอนุบาลค่ายบางระจัน
5. นายสมหมาย พลทวี ผู้อำนวยการโรงเรียนวัดตะโกรวม
6. นายนคร สุขโข ผู้อำนวยการโรงเรียนวัดวังกระจับ
7. นายสุรชัย ร่มโพธิ์ ผู้อำนวยการโรงเรียนวัดบ้านกลับ
8. นายทัศนัย ศรีสุธรรมศักดิ์ ผู้อำนวยการโรงเรียนวัดโพธิ์ทะเลสามัคคี
9. นางสาวจริยา จันทราสา ผู้อำนวยการโรงเรียนไทยรัฐวิทยา ๕๖
10. นายสมชาย สิงหา ผู้อำนวยการโรงเรียนบ้านหนองลีวิทยาคม
11. นายไพฑูรย์ พึ่งน้อย ผู้อำนวยการโรงเรียนชุมชนวัดกลางท่าข้าม
12. นายสมพร แพรม้วน ผู้อำนวยการโรงเรียนวัดโพธิ์ศรี
13. นายทองดี เมืองเจริญ ผู้อำนวยการโรงเรียนวัดสาธุการาม
14. นางดวงใจ สุขสบาย ผู้อำนวยการโรงเรียนวัดโพธิ์สังฆาราม
15. นางสาวกมลทิพย์ ใจเที่ยง ผู้อำนวยการโรงเรียนชุมชนวัดม่วง
16. นายมุนี พวงดอกไม้ ผู้อำนวยการโรงเรียนวัดสิงห์

๗

**อำเภอท่าช้าง**

๑. นายสัจจา สีปาน รองผู้อำนวยการสำนักงานเขตพื้นที่การศึกษาประถมศึกษาสิงห์บุรี

๒. นางสาววิมล อรัญปาน ผู้อำนวยการหน่วยตรวจสอบภายใน

๓. นางสาวทิพรัตน์ โสภาจารีย์ ผู้อำนวยการกลุ่มนโยบายและแผน

**ผู้บริหารสถานศึกษา อ.ท่าช้าง**

๑. นายประสงค์ สังข์ทอง ผู้อำนวยการโรงเรียนวัดถอนสมอ

๒. นายธวัช นาคชุ่ม แทน ผู้อำนวยการโรงเรียนวัดโบสถ์

๓. นายสิงห์ชัย แพรเจริญ ผู้อำนวยการโรงเรียนวัดโสภา

๔. นางสาวอังคณา อินทร์กระวี ผู้อำนวยการโรงเรียนชุมชนวัดเสาธงหิน

๕. นางสุภาพ บัวแก้ว ผู้อำนวยการโรงเรียนวัดพิกุลทอง

๖. นางศศิธร แพรเจริญ ผู้อำนวยการโรงเรียนวัดวิหารขาว

๗. ว่าที่ ร.อ.สมพร สุวรรณรังค์ ผู้อำนวยการโรงเรียนอนุบาลท่าช้าง

**ผู้ไม่มาประชุม -**

**เริ่มประชุมเวลา ๐๙.๐๐ น.**

เมื่อที่ประชุมพร้อมแล้ว รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ประจำอำเภอ เป็นประธานการประชุมผู้บริหารสถานศึกษาในสังกัด ประจำเดือนกันยายน ๒๕๖๐ รูปแบบการประชุมแยกอำเภอ พร้อมกันทั้ง ๖ จุดการประชุม โดยประกอบกิจกรรมการประชุมตามลำดับดังนี้

๑. การนำเสนอผลการดำเนินงานของสถานศึกษาเจ้าภาพการประชุม

๒. พิธีเปิดการประชุม

๓. กิจกรรมเทิดทูนสถาบัน ชาติ ศาสนา พระมหากษัตริย์

๔. กิจกรรมเสริมสร้างจรรยาบรรณวิชาชีพ (กล่าวคำปฏิญาณตนเป็นข้าราชการ สพป.สิงห์บุรี)

๕. การนำเสนอจุดเน้นสำคัญ

ระเบียบวาระที่ ๑ เรื่องที่ประธานแจ้งให้ที่ประชุมทราบ

 การนำเสนอจุดเน้นสำคัญ (นำเสนอในรูปแบบ VTR)

ระเบียบวาระที่ ๒ เรื่องรับรองรายงานการประชุม ผู้บริหารสถานศึกษา สพป.สิงห์บุรี

 ครั้งที่ ๘/๒๕๖๐ เมื่อวันที่ ๒๕ สิงหาคม ๒๕๖๐

สพป.สิงห์บุรี ได้ประชุม ผู้บริหารสถานศึกษา สังกัด สพป.สิงห์บุรี ครั้งที่ ๘/๒๕๖๐

เมื่อวันที่ ๒๕ สิงหาคม ๒๕๖๐ เวลา ๐๙.๐๐ น. ณ ห้องประชุมขุนสรรค์ พันเรือง ศาลากลางจังหวัดสิงห์บุรี ชั้น ๕ และ สพป.สิงห์บุรี ได้จัดทำรายงานการประชุมดังกล่าว เพื่อแจ้งผู้เกี่ยวข้องนำไปปฏิบัติและพิจารณารับรองรายงานการประชุม ทางเว็บไซต์ของ สพป.สิงห์บุรี www.singarea.moe.go.th มุมด้านซ้ายของเว็บไซต์ ชื่อ “รายงานประชุมคณะผู้บริหาร” หากมีประเด็นจะเพิ่มเติม แก้ไข ปรับปรุงประการใด โปรดแจ้งกลุ่มอำนวยการ ภายในวันที่ ๒๕ กันยายน ๒๕๖๐ หากพ้นกำหนดนี้ ถือว่าที่ประชุมรับรองรายงานการประชุมดังกล่าว

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๘

ระเบียบวาระที่ ๓ เรื่องที่เสนอให้ที่ประชุมทราบ

1. **กลุ่มอำนวยการ**

**เรื่องที่ ๑ การประชุมผู้บริหารสถานศึกษาสังกัด สพป.สิงห์บุรี**

ตามที่ สพป.สิงห์บุรี ได้กำหนดการประชุมผู้บริหารสถานศึกษา ในสังกัด ทุกวันที่ ๒๕

ของเดือน นั้น

สำหรับในเดือนกันยายน ๒๕๖๐ สพป.สิงห์บุรี ได้กำหนดการประชุมผู้บริหารสถานศึกษา

ในสังกัด ครั้งที่ ๙/๒๕๖๐ ประจำเดือน กันยายน ๒๕๖๐ รูปแบบการประชุมแยกอำเภอ ในวันจันทร์ที่ ๒๕ กันยายน ๒๕๖๐ เวลา ๐๙.๐๐ น. ณ สถานที่ ๖ อำเภอ ดังนี้

๑. อำเภอเมืองสิงห์บุรี ณ โรงเรียนวัดศรัทธาภิรม ผู้เข้าประชุม ประกอบด้วย

รองผู้อำนวยการสพป.สิงห์บุรี ประจำพื้นที่อำเภอเมืองสิงห์บุรี ศึกษานิเทศก์ประจำอำเภอเมืองสิงห์บุรี ผู้อำนวยการกลุ่มบริหารงานบุคคล และผู้อำนวยการหน่วยตรวจสอบภายใน

๒. อำเภออินทร์บุรี ณ โรงเรียนบ้านคูเมือง ผู้เข้าประชุม ประกอบด้วย

รองผู้อำนวยการ สพป.สิงห์บุรี ประจำพื้นที่อำเภออินทร์บุรี ศึกษานิเทศก์ประจำอำเภออินทร์บุรี ผู้อำนวยการ กลุ่มนโยบายและแผน

๓. อำเภอบางระจัน โรงเรียนวัดโพธิ์หอม ผู้เข้าประชุม ประกอบด้วย

รองผู้อำนวยการสพป.สิงห์บุรี ประจำพื้นที่อำเภอบางระจัน ศึกษานิเทศก์ประจำอำเภอบางระจัน ผู้อำนวยการ กลุ่มส่งเสริมการจัดการศึกษา

๔. อำเภอค่ายบางระจัน ณ โรงเรียนชุมชนวัดม่วง ผู้เข้าประชุม ประกอบด้วย

รองผู้อำนวยการ สพป.สิงห์บุรี ประจำพื้นที่อำเภอค่ายบางระจัน ศึกษานิเทศก์ประจำอำเภอค่ายบางระจัน ผู้อำนวยการกลุ่มบริหารงานการเงินและสินทรัพย์

๕. อำเภอพรหมบุรี ณ โรงเรียนวัดพรหมเทพาวาส ผู้เข้าประชุม ประกอบด้วย

รองผู้อำนวยการ สพป.สิงห์บุรี ประจำพื้นที่อำเภอพรหมบุรี ศึกษานิเทศก์ประจำอำเภอพรหมบุรี ผู้อำนวยการ กลุ่มนิเทศติดตามและประเมินผลการจัดการศึกษา

๖. อำเภอท่าช้าง ณ โรงเรียนวัดวิหารขาว ผู้เข้าประชุม ประกอบด้วย

รองผู้อำนวยการ สพป.สิงห์บุรี ประจำอำเภอท่าช้าง ศึกษานิเทศก์ประจำอำเภอท่าช้าง ผู้อำนวยการกลุ่มอำนวยการ

 องค์ประกอบของการประชุม ประกอบด้วย ๓ ส่วนดังนี้

1. ส่วนที่ ๑ : เวลา ๐๘.๕๐ – ๐๙.๐๐ น. นำเสนอผลการดำเนินงานของสถานศึกษา
2. ส่วนที่ ๒ : เวลา ๐๙.๐๐ – ๑๐.๐๐ น. พิธีเปิดการประชุม/การนำเสนอแนวทาง

การทำงาน โดย นางสาววารุณีย์ บุญคง รักษาราชการแทน ผอ.สพป.สิงห์บุรี

1. ส่วนที่ ๓ : เวลา ๑๐.๐๐ – ๑๒.๐๐ น. การประชุมเพื่อขับเคลื่อนนโยบายและ

แนวทางการบริหารจัดการศึกษา โดย รอง ผอ.สพป.สิงห์บุรี ประจำอำเภอ/ผู้อำนวยกลุ่ม และศึกษานิเทศก์ประจำอำเภอ

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๙

**เรื่องที่ ๒ การจัดส่งรายงานการติดตามประเมินผลการควบคุมภายใน ประจำปีงบประมาณ**

**พ.ศ.๒๕๖๐**

 ด้วย สพฐ. ได้แจ้งตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ.๒๕๔๔ กำหนดให้หน่วยงานภาครัฐ จัดทำรายงานการติดตามประเมินผลการควบคุมภายในแล้วรายงานต่อคณะกรรมการตรวจเงินแผ่นดินและผู้กำกับดูแลอย่างน้อยปีละ ๑ ครั้ง ภายใน ๙๐ วัน นับจากวันสิ้นสุดปีงบประมาณ นั้น

 บัดนี้ ใกล้สิ้นสุดปีงบประมาณแล้ว สพฐ. จึงขอให้ สพท.ดำเนินการติดตามประเมินผลการควบคุมภายใน ประจำปีงบประมาณ พ.ศ.๒๕๖๐ รอบ ๑๒ เดือน (งวดสิ้นสุด ณ วันที่ ๓๐ กันยายน ๒๕๖๐) แล้วจัดส่งหนังสือรับรองการประเมินผลการควบคุมภายในให้ สพฐ.และสำนักตรวจเงินแผ่นดินจังหวัดต่อไป

ในการนี้ สพป.สิงห์บุรี จึงขอให้สถานศึกษาดำเนินการจัดส่งรายงานการติดตามประเมินผล

การควบคุมภายในให้หน่วยงานที่เกี่ยวข้องตามกำหนดเวลา โดยให้ดำเนินการตามแนวทางการติดตามประเมินผลการควบคุมภายใน ประจำปีงบประมาณ ๒๕๖๐ **(เอกสารแนบ ๑ หน้า ๑-๑๔)** สรุปขั้นตอน ดังนี้

**ส่วนงานย่อย หมายถึง (กลุ่ม(สพป.) และงาน(โรงเรียน) สรุปขั้นตอนดำเนินการ**

1. นำแบบ ปย.๒ (ในปีงบประมาณ ๒๕๕๙) มาติดตามผลการดำเนินงานว่า ได้ดำเนินการ

ตามแผนการปรับปรุงหรือไม่ ผลเป็นอย่างไร แล้วสรุปลงในแบบติดตาม ปย.๒

1. ประเมินองค์ประกอบของการควบคุมภายใน(๕องค์ประกอบ) ในระดับส่วนงานย่อย

แล้วสรุป ลงในแบบ ปย.๑

1. นำกิจกรรม/งานในระดับส่วนงานย่อยมาวิเคราะห์หาความเสี่ยงตามแบบประเมินการควบคุม

ภายในด้วยตนเอง (แบบ CSA)

1. เมื่อดำเนินการตามข้อ ๑-๓ เรียบร้อยแล้ว ให้นำกิจกรรม/งาน ที่ผลการดำเนินงานยังไม่ลด

ความเสี่ยงลงตามข้อ ๑ และกิจกรรม/งานที่เป็นความเสี่ยงที่พบใหม่ตามข้อ ๒ และข้อ ๓ มาหามาตรการ/แนวทางปรับปรุงแล้วกำหนดผู้รับผิดชอบและระยะเวลาที่ดำเนินการเสร็จ แล้ว สรุปลงในแบบ ปย.๒

1. จัดส่งแบบ ปย.๑ /แบบ ปย.๒ /แบบติดตาม ปย.๒ /แบบ CSA ให้ผู้รับผิดชอบระดับหน่วยรับ

ตรวจ (สพป. = กลุ่มอำนวยการ / โรงเรียน = งานที่รับผิดชอบ)

**ส่วนของสถานศึกษาในสังกัด ให้ดำเนินการจัดส่งแบบ ปอ.๑ ให้ สพป.สิงห์บุรี และสำนักงาน**

**ตรวจเงินแผ่นดินจังหวัดสิงห์บุรี ภายในวันที่ ๓๐ ธันวาคม ๒๕๖๐ สรุปขั้นตอนดำเนินการ**

1. แต่งตั้งคณะทำงาน/กรรมการติดตามประเมินผลการควบคุมภายใน
2. นำแบบ ปอ.๓ (ปีงบประมาณ ๒๕๕๙) มาติดตามผลการดำเนินงานว่า ได้ดำเนินการตาม

แผนการปรับปรุงหรือไม่ ผลเป็นอย่างไร แล้วสรุปลงในแบบติดตาม ปอ.๓

1. ประเมินองค์ประกอบของการควบคุมภายใน (๕องค์ประกอบ) ในระดับหน่วยรับตรวจ

แล้วสรุปลงในแบบ ปอ.๒

1. ดำเนินการตามข้อ ๑-๓ แล้ว นำกิจกรรม/งานที่ผลการดำเนินงานยังไม่ลดความเสี่ยงลง

ตามข้อ ๒ และกิจกรรม/งานที่เป็นความเสี่ยงที่พบใหม่ตามข้อ ๓ และแบบ ปย.๒ ของกลุ่ม/งาน ที่ส่งมาให้หน่วยรับตรวจ โดยคณะกรรมการร่วมกันพิจารณาคัดเลือกกิจกรรม/งานที่เป็นความเสี่ยงในระดับหน่วยรับตรวจ แล้วสรุปลงในแบบ ปอ.๓

1. นำกิจกรรม/งาน ในแบบ ปอ.๓ มาสรุปเป็นความเรียงลงในแบบ ปอ.๑
2. **“สถานศึกษา ให้จัดส่งแบบ ปอ.๑ ให้ สพป.สิงห์บุรี และสำนักงานตรวจเงินแผ่นดิน**

**จังหวัด ภายในวันที่ ๓๐ ธันวาคม ๒๕๖๐”**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๐

**เรื่องที่ ๓ การจัดกิจกรรมเนื่องในวันพระราชทานธงชาติไทย และวันครบรอบ ๑๐๐ ปี**

**การประกาศใช้ธงไตรรงค์ เป็นธงชาติไทย**

 ด้วย สพฐ.ได้ขอให้ สำนักงานเขตพื้นที่การศึกษาและสถานศึกษา จัดกิจกรรมเนื่องในวันพระราชทานธงชาติไทย และวันครบรอบ ๑๐๐ ปี การประกาศใช้ธงไตรรงค์ เป็นธงชาติไทย ในวันที่ ๒๘ กันยายน ๒๕๖๐ ดังนี้

1. ประดับธงชาติไทย ตามอาคารสถานที่ หรือ บริเวณที่เหมาะสม โดยพร้อมเพรียงกัน ในวันที่ ๒๘

กันยายน ๒๕๖๐

1. จัดกิจกรรมเนื่องในวันพระราชทานธงชาติไทย และวันครบรอบ ๑๐๐ ปี การประกาศใช้

ธงไตรรงค์ เป็นธงชาติไทย ในวันที่ ๒๘ กันยายน ๒๕๖๐ เพื่อเป็นการประชาสัมพันธ์ และสร้างการรับรู้ให้แก่นักเรียน นักศึกษา ตลอดจนประชาชนทั่วไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**เรื่องที่ ๔ การถวายผ้าพระกฐินพระราชทาน สพฐ.ประจำปี ๒๕๖๐**

ด้วยปีพุทธศักราช ๒๕๖๐ พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สพฐ.

รับผ้าพระกฐินพระราชทานนำไปถวาย ณ วัดกลางพระอารามหลวง อ.เมือง จ.บุรีรัมย์ ในวันที่ ๒๐ ตุลาคม ๒๕๖๐ เวลา ๐๙.๓๙ น.

ในการนี้ สพป.สิงห์บุรี ได้เชิญชวนสถานศึกษา ข้าราชการครูและบุคลากรทางการศึกษา ได้ร่วม

ทำบุญตามกำลังศรัทธา เป็นปีละ ๑ ครั้ง โดยให้รวบรวมเงินร่วมทำบุญ ส่งที่กลุ่มอำนวยการ ภายในวันที่ ๒๙ กันยายน ๒๕๖๐ ขณะนี้ มีสถานศึกษาได้ร่วมทำบุญมาแล้วตามเอกสารแนบ

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**เรื่องที่ ๕ การมีส่วนร่วมงานพระราชพิธีถวายพระเพลิงพระบรมศพ พระบาทสมเด็จ**

**พระปรมินทรมหาภูมิพลอดุลยเดช**

ตามที่สำนักราชเลขาธิการ แจ้งว่า ได้นำความกราบบังคมทูลพระกรุณาทรงทราบฝ่าละออง

ธุลีพระบาทแล้ว ทรงกรุณาโปรดเกล้าให้จัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ระหว่างวันที่ ๒๕ – ๒๙ ตุลาคม ๒๕๖๐ และให้วันพฤหัสบดีที่ ๒๖ ตุลาคม ๒๕๖๐ เป็นวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช นั้น

 สพป.สิงห์บุรี ได้มอบหมายให้สถานศึกษา กลุ่มโรงเรียน ข้าราชการครู ลูกจ้าง ได้ประดิษฐ์ดอกไม้จันทน์(ดอกดารารัตน์) เพื่อใช้ในพระราชพิธีถวายพระเพลิงพระบรมศพ พระบาทสมเด็จพระปรมินทร มหาภูมิพลอดุลยเดช

 ในการนี้ สพป.สิงห์บุรี ขอให้กลุ่มโรงเรียนและสถานศึกษา นำดอกไม้จันทน์ที่ประดิษฐ์เรียบร้อยแล้ว นำส่งให้ สพป.สิงห์บุรี ในวันที่ ๒๗ – ๒๘ กันยายน ๒๕๖๐ ณ ห้องประชุม สพป.สิงห์บุรี ชั้น ๑ เพื่อนำส่งจังหวัดสิงห์บุรี ใช้ประกอบในพิธีถวายดอกไม้จันทน์ของประชาชนจังหวัดสิงห์บุรี ทั้ง ๖ อำเภอต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๑

 **เรื่องที่ ๖ การขับเคลื่อนนโยบายการจัดการขยะในสถานศึกษาสู่การปฏิบัติที่ยั่งยืน**

 ด้วยคณะกรรมการตรวจติดตามและประเมินการจัดการขยะในสถานศึกษา สังกัด สพป.สิงห์บุรี ได้ออกตรวจติดตามครบทุกโรงเรียน เรียบร้อยแล้ว ปรากฏผลการประเมินดังนี้

สถานศึกษาที่สามารถบริหารจัดการขยะที่อยู่ในระดับดีเยี่ยม จำนวน ๓ โรงเรียน ได้แก่

1. โรงเรียนวัดข่อย
2. โรงเรียนอนุบาลสิงห์บุรี
3. โรงเรียนวัดห้วยเจริญสุข

ในการนี้ สพป.สิงห์บุรี ได้คัดเลือก ๓ โรงเรียนดังกล่าว ไปนำเสนอผลงานในการประชุมปฏิบัติการ

ขับเคลื่อนนโยบายการจัดการขยะในสถานศึกษาสู่การปฏิบัติที่ยั่งยืน “โรงเรียนปลอดขยะสัญจร” ระดับภูมิภาค ระหว่างวันที่ ๒๐ – ๒๒ กันยายน ๒๕๖๐ ณ จังหวัดนครนายก

สถานศึกษาที่สามารถบริหารจัดการขยะที่อยู่ในระดับดี จำนวน ๑๐ โรงเรียน ดังนี้

1. โรงเรียนวัดสังฆราชาวาส ๒. โรงเรียนวัดโพธิ์ศรี

๓. โรงเรียนวัดสาธุการาม ๔. โรงเรียนวัดคีม

๕. โรงเรียนวัดดอนเจดีย์ ๖. โรงเรียนวัดเก้าชั่ง

๗. โรงเรียนวัดตราชู ๘. โรงเรียนวัดน้อย

๙. โรงเรียนวัดโบสถ์ อ.อินทร์บุรี ๑๐. โรงเรียนวัดโสภา

สถานศึกษาที่สามารถบริหารจัดการขยะที่อยู่ในระดับชมเชย จำนวน ๑๐ โรงเรียน ดังนี้

1. โรงเรียนบ้านคูเมือง ๒. โรงเรียนวัดยาง

๓. โรงเรียนวัดเสือข้าม ๔. โรงเรียนวัดประสิทธิ์คุณากร

๕. โรงเรียนวัดประสิทธิ์คุณากร ๖. โรงเรียนวัดสามัคคีธรรม

๗. โรงเรียนอนุบาลบางระจัน ๘. โรงเรียนวัดโพธิ์หอม

๙. โรงเรียนวัดโภคาภิวัฒน์ ๑๐. โรงเรียนวัดหลวง

๑๑. โรงเรียนวัดโพธิ์ทะเลสามัคคี ๑๒. โรงเรียนอนุบาลค่ายบางระจัน

๑๓. โรงเรียนวัดถอนสมอ ๑๔. โรงเรียนอนุบาลเมืองสิงห์บุรี

๑๕. โรงเรียนวัดโคกพระ ๑๖. โรงเรียนชุมชนวัดพระนอนจักรสีห์

๑๗. โรงเรียนชุมชนวัดดงยาง ๑๘. โรงเรียนวัดโพธิ์สำราญ(ไผ่ขาด)

๑๙.โรงเรียนวัดกระทุ่มปี่

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๒

**๒. กลุ่มบริหารงานบุคคล**

 **เรื่องที่ ๑ การคัดเลือกนักศึกษาทุนโครงการผลิตครูเพื่อพัฒนาท้องถิ่น ปีการศึกษา ๒๕๖๐**

 ด้วยสำนักงานเขตพื้นที่การศึกษาประถมศึกษาสิงห์บุรี ได้รับแจ้งจาก สพฐ. แจ้งว่ากระทรวงศึกษาธิการ มีนโยบายให้บรรจุและแต่งตั้งนักศึกษาทุนโครงการผลิตครูเพื่อพัฒนาท้องถิ่น ปี พ.ศ. ๒๕๖๐ เข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย โดยให้บรรจุและแต่งตั้งในวันที่ ๒ ตุลาคม ๒๕๖๐

 สำนักงานคณะกรรมการการศึกษาขั้นพื้นฐาน ได้แจ้งกำหนดปฏิทินการดำเนินการคัดเลือกนักศึกษาทุนโครงการผลิตครูเพื่อพัฒนาท้องถิ่น ปีการศึกษา ๒๕๖๐ ดังนี้

|  |  |
| --- | --- |
| 1. ประชุม กศจ.
 | ภายในวันศุกร์ที่ ๑๕ กันยายน ๒๕๖๐ |
| ๒. รับรายงานตัวเพื่อคัดเลือก | วันจันทร์ที่ ๒๕ – วันอังคารที่ ๒๖ กันยายน ๒๕๖๐ |
| ๓. ประกาศรายชื่อผู้มีสิทธิเข้ารับการคัดเลือก | ภายในวันพุธที่ ๒๗ กันยายน ๒๕๖๐ |
| ๔. คัดเลือกโดยการสัมภาษณ์ | วันพฤหัสบดีที่ ๒๘ กันยายน ๒๕๖๐ |
| ๕. ประกาศผลการคัดเลือก |
| ๖. รายงานตัวเพื่อปฏิบัติงานที่สถานศึกษา | วันจันทร์ที่ ๒ ตุลาคม ๒๕๖๐ |
| ๗. ผู้มีอำนาจตามมาตรา ๕๓ สั่งบรรจุและแต่งตั้ง | วันจันทร์ที่ ๒ ตุลาคม ๒๕๖๐ |

 สพป.สิงห์บุรี ได้รับจัดสรรนักศึกษาทุนโครงการผลิตครูเพื่อพัฒนาท้องถิ่น ปีการศึกษา ๒๕๖๐
จำนวน ๒๓ อัตรา ๑๒ สาขาวิชาเอก ดังนี้

| ที่ | สาขาวิชาเอก  | จำนวนที่ได้รับจัดสรร(อัตรา) | จำนวน (คน)ที่ สพฐ.ส่งรายชื่อฯ | โรงเรียนที่ได้รับจัดสรร | หมายเหตุ |
| --- | --- | --- | --- | --- | --- |
| ๑ | คณิตศาสตร์ | ๔ | ๒ | ๑. วัดตึกราชา๒. วัดวังกะจับ๓. วัดจักรสีห์๔. วัดตุ้มหู |  |
| ๒ | คอมพิวเตอร์ | ๑ | ๑ | ๑. วัดน้อย |  |
| ๓ | ปฐมวัย | ๑ | ๑ | ๑. วัดท่าอิฐ |  |
| ๔ | ประถมศึกษา | ๓ |  - | ๑. ชุมชนวัดพระนอนจักรสีห์๒. ค่ายบางระจัน๓. บ้านเก่า |  |
| ๕ | พลศึกษา | ๑ | ๑ | ๑. วัดข่อย  |  |
| ๖ | ภาษาไทย | ๔ | ๒ | ๑. วัดน้ำผึ้ง๒. วัดเซ่าสิงห์๓. เรืองเดชประชานุเคราะห์๔. วัดกลาง |  |
| ๗ | ภาษาอังกฤษ | ๒ | ๑ | ๑. วัดราษฎร์ประสิทธิ์๒. วัดสาธุการาม  |  |
| ๘ | วิทยาศาสตร์(ทั่วไป) | ๒ | ๑ | ๑. ชุมชนวัดตราชู๒. วัดการ้อง |  |
| ๙ | ศิลปศึกษา | ๑ |  - | ๑. วัดถอนสมอ  |  |

๑๓

| ที่ | สาขาวิชาเอก  | จำนวนที่ได้รับจัดสรร(อัตรา) | จำนวน (คน)ที่ สพฐ.ส่งรายชื่อฯ | โรงเรียนที่ได้รับจัดสรร | หมายเหตุ |
| --- | --- | --- | --- | --- | --- |
| ๑๐ | สังคมศึกษา | ๒ |  ๒ | ๑. วัดสังฆราชาวาส๒. วัดหนองสุ่ม |  |
| ๑๑  | สุขศึกษา | ๑ |  - | ๑. วัดระนาม  |  |
| ๑๒ | ดนตรีศึกษา | ๑ | -  | ๑. ไทยรัฐวิทยา ๕๖  |  |
|  | รวม | ๒๓ | ๑๑ |  |  |

 ขณะนี้สำนักงานศึกษาธิการจังหวัดสิงห์บุรี ได้ประกาศรับสมัครคัดเลือกนักศึกษาทุนโครงการผลิตครู
เพื่อพัฒนาท้องถิ่น ปี พ.ศ. ๒๕๖๐ เพื่อบรรจุและแต่งตั้งเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย รายละเอียดตามประกาศสำนักงานศึกษาธิการจังหวัดสิงห์บุรี ประกาศ ณ วันที่ ๑๕ กันยายน ๒๕๖๐ **(เอกสารแนบ ๒ หน้า ๑๕-๑๘)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**เรื่องที่ ๒ ข้อมูลการพัฒนาความก้าวหน้าตามสายอาชีพของข้าราชการครูและบุคลากร**

**ทางการศึกษา**

 ตามที่ข้าราชการครูและบุคลากรทางการศึกษาในสังกัด สพป.สิงห์บุรี ได้พัฒนางาน และได้รับการแต่งตั้งให้ดำรงตำแหน่งและวิทยฐานะสูงขึ้น มีความก้าวหน้าตามสายอาชีพ ตามหลักเกณฑ์วิธีการที่ ก.ค.ศ.กำหนด นั้น

 สพป.สิงห์บุรี ได้จัดทำข้อมูลข้าราชการครูและบุคลากรทางการศึกษาดังกล่าว เพื่อใช้เป็นข้อมูล ในการวางแผนบริหารงานบุคคลของข้าราชการครูและบุคลากรทางการศึกษา และวางแผนพัฒนาคุณภาพการจัดการศึกษาของเขตพื้นที่การศึกษา **(เอกสารแนบ ๓ หน้า ๑๙–๒๐)**

 สพป.สิงห์บุรี ขอสรุปข้อมูลในเดือนสิงหาคม ๒๕๖๐ ดังนี้

 - สายงานการสอน มีครูผู้ช่วย เพิ่ม จำนวน ๖ ราย เนื่องจากบรรจุและแต่งตั้ง มีครู คศ.๑

(ไม่มีวิทยฐานะ) เพิ่ม จำนวน ๑ ราย เนื่องจากรับย้ายตามผลการสอบแข่งขัน มีครูชำนาญการพิเศษ ลดลง จำนวน ๒ ราย เนื่องจากลาออก สรุปรายละเอียดนี้

 ๑. ครูผู้ช่วย เพิ่ม จำนวน ๖ ราย เนื่องจากบรรจุและแต่งตั้ง ได้แก่

 ๑.๑ นางสาวณัฐฐา อยู่นาน ครูโรงเรียนวัดระนาม

 ๑.๒ นางสาวฐาญิกา กิจจานนท์ ครูโรงเรียนวัดคลองโพธิ์ศรี

 ๑.๓ นางสาวภิรมย์พร จิตร์ประไพ ครูโรงเรียนชุมขนวัดพระนอนจักรสีห์

 ๑.๔ นางสาวิรันทร์ดา เสือจอย ครูโรงเรียนวัดเซ่าสิงห์

 ๑.๕ นางสาวสุภัทรา ทิพยไพฑูรย์ ครูโรงเรียนวัดตุ้มหู

 ๑.๖ นางจิรัฐติพร ปุญญะสิทธิ์ ครูโรงเรียนอนุบาลพรหมบุรี

 ๒. ครู (คศ.๑) เพิ่ม จำนวน ๑ ราย เนื่องจากรับย้ายตามผลการสอบแข่งขัน ได้แก่

 ๒.๑ นางสาวปิยชาติ ชูชาติ ครูโรงเรียนชุมชนวัดม่วง

 ๓. ครูชำนาญการพิเศษ ลดลง จำนวน ๒ ราย เนื่องจากลาออก ได้แก่

 ๓.๑ นายสมพล ผิวสะอาด ครูโรงเรียนชุมชนวัดตราชู

 ๓.๒ นางวันเพ็ญ คุ้มภัย ครูโรงเรียนชุมชนวัดตราชู

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๔

 **เรื่องที่ ๓ การจัดงานวันเทิด ศรัทธา กษีณา’๖๐**

 ตามที่ สำนักงานเขตพื้นที่การศึกษาประถมศึกษาสิงห์บุรี ได้กำหนดจัดงานวันเทิด ศรัทธา

กษีณา”๖๐ ให้แก่ข้าราชการและบุคลากรทางการศึกษาและลูกจ้างประจำเกษียณอายุราชการ จำนวน ๑๑๔ คน ตามรายชื่อและกำหนดการที่แนบ **(เอกสาแนบ ๔ หน้า ๒๑ – ๒๕)** ในวันที่ ๒๙ กันยายน ๒๕๖๐ ณ ภัตตาคารไพบูลย์ อำเภอเมืองสิงห์บุรี จังหวัดสิงห์บุรี นั้น

 สำนักงานเขตพื้นที่การศึกษาประถมศึกษาสิงห์บุรี จึงขอเรียนเชิญรอง ผอ.สพป.สิงห์บุรี ผอ.กลุ่มฯ ทุกกลุ่ม ผู้อำนวยการโรงเรียนทุกท่าน พร้อมขอให้แจ้งผู้เกษียณอายุราชการที่แจ้งความประสงค์ไว้ ร่วมงานตามวัน เวลาและสถานที่ ดังกล่าวโดยพร้อมเพรียงกัน

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

 **เรื่องที่ ๔ งดการออกบัตรประจำตัวเจ้าหน้าที่ของรัฐ เป็นการชั่วคราว**

 ด้วย สำนักงานเขตพื้นที่การศึกษาประถมศึกษาสิงห์บุรี ขอแจ้งการงดออกบัตรประจำตัวเจ้าหน้าที่ของรัฐให้กับข้าราชการครูและบุคลากรทางการศึกษา พนักงานราชการ ลูกจ้างประจำ และข้าราชการผู้รับบำเหน็จบำนาญ เป็นการชั่วคราว ทั้งนี้ ตั้งแต่วันที่ ๑ ตุลาคม ๒๕๖๐ เป็นต้นไป เนื่องจาก มีคำสั่งการแต่งตั้ง เลขาธิการคณะกรรมการการศึกษาขั้นพื้นฐาน คนใหม่

อนึ่ง สำนักงานเขตพื้นที่การศึกษาประถมศึกษาสิงห์บุรี จะดำเนินการออกบัตรใหม่ให้แก่

ข้าราชการครูและบุคลากรทางการศึกษา พนักงานราชการ ลูกจ้างประจำ และข้าราชการผู้รับบำเหน็จบำนาญได้ เมื่อสำนักงานคณะกรรมการการศึกษาขั้นพื้นฐานได้ส่งแบบบัตรประจำตัวเจ้าหน้าที่ของรัฐมาให้ดำเนินการ ซึ่งจะได้แจ้งให้ทราบในโอกาสต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๕

 ๓. กลุ่มนโยบายและแผน

**เรื่องที่ ๑ การดำเนินงานโครงการเพิ่มประสิทธิภาพการบริหารจัดการโรงเรียนขยายโอกาส**

**ทางการศึกษา สังกัด สำนักงานเขตพื้นที่การศึกษาประถมศึกษาสิงห์บุรี**

 ด้วยสำนักงานเขตพื้นที่การศึกษาประถมศึกษาสิงห์บุรี ได้ดำเนินโครงการประชุมเชิงปฏิบัติการเพิ่มประสิทธิภาพการบริหารจัดการโรงเรียนขยายโอกาสทางการศึกษา โดยมีวัตถุประสงค์ ดังนี้

 1. เพื่อให้ผู้มีส่วนเกี่ยวข้องของโรงเรียนขยายโอกาสได้รับทราบผลการดำเนินงาน สภาพปัญหา ในการจัดการศึกษา และร่วมพิจารณาหาแนวทางการแก้ไขปัญหาร่วมกัน

 2. เพื่อให้ได้แนวทางในการพัฒนาประสิทธิภาพการบริหารจัดการเพื่อยกระดับคุณภาพนักเรียน ในโรงเรียนขยายโอกาสทางการศึกษา

 การดำเนินงานเป็นการจัดประชุมเชิงปฏิบัติการจำนวน 1 วัน เมื่อวันที่ 24 สิงหาคม 2560 ผู้เข้าประชุม จำนวน 114 คน เป็นผู้มีส่วนเกี่ยวข้องในการจัดการศึกษาโรงเรียนขยายโอกาสทางการศึกษาจำนวน 44 โรงเรียน ประกอบด้วย

1. ประธานคณะกรรมการสถานศึกษาขั้นพื้นฐาน
2. ผู้ปกครองนักเรียน
3. ผู้บริหารโรงเรียนขยายโอกาสทางการศึกษา

 รูปแบบการประชุม

 ภาคเช้า บรรยายเรื่องผลการดำเนินงานผลการดำเนินงานการจัดการศึกษาของโรงเรียนโอกาสทางการศึกษา และนโยบายในการยกระดับคุณภาพโรงเรียนขยายโอกาส ในสังกัด สพป.สิงห์บุรี และ “การจัดการเรียนการสอนในโรงเรียนขยายโอกาส”

 ภาคบ่าย การระดมความคิดเห็น “แนวทางการพัฒนาคุณภาพการศึกษาในโรงเรียนขยายโอกาส สังกัด สพป.สิงห์บุรี” ผู้ร่วมแสดงความคิดเห็น

1. คุณชาลี ตั้งจิรวงษ์ กรรมการผู้ทรงคุณวุฒิ ในคณะกรรมการศึกษาธิการจังหวัดสิงห์บุรี
2. ผู้อำนวยการโรงเรียนวัดกระทุ่มปี่
3. ประธานกรรมการสถานศึกษาขั้นพื้นฐานโรงเรียนวัดกระทุ่มปี่
4. ผู้ปกครองนักเรียนโรงเรียนวัดกระทุ่มปี่
5. นายกิตติชัย ศรีประเสริฐ ผู้อำนวยการโรงเรียนวัดสังฆราชาวาส
6. นายนิวัต เชื้อนาค รอง ผอ.สพป.สิงห์บุรี

จากนั้นแบ่งกลุ่มระดมความคิดเห็น สภาพปัญหา อุปสรรค และแนวทางการพัฒนาคุณภาพ

การศึกษาโรงเรียนขยายโอกาส ในแต่ละพื้นที่สรุปผลการระดมความคิดเห็นแนวทางการพัฒนาโรงเรียน ขยายโอกาสทางการศึกษาจากผู้เข้าร่วมประชุม ประกอบด้วย ประธานคณะกรรมการสถานศึกษาขั้นพื้นฐาน, ผู้ปกครองนักเรียน และผู้บริหารโรงเรียนขยายโอกาสทางการศึกษา **(เอกสารแนบ ๕ หน้า ๒๖ – ๓๑)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๖

**เรื่องที่ ๒ การจัดทำแผนปฏิบัติการประจำปีงบประมาณ พ.ศ.๒๕๖๑**

สำนักงานเขตพื้นที่การศึกษาประถมศึกษาสิงห์บุรี กำหนดดำเนินการจัดทำแผนปฏิบัติการประจำปี

งบประมาณ พ.ศ.๒๕๖๑ เพื่อให้หน่วยงานในสังกัดทุกระดับใช้เป็นกรอบการดำเนินงานและขับเคลื่อนการบริหารจัดการ

 ในการนี้ สำนักงานเขตพื้นที่การศึกษาประถมศึกษาสิงห์บุรี แต่งตั้งคณะกรรมการจัดทำแผนปฏิบัติ

การ ประจำปีงบประมาณ พ.ศ.๒๕๖๑ พร้อมทั้งกำหนดปฏิทินการดำเนินการจัดทำแผนเพื่อเป็นกรอบแนวทางการดำเนินการให้หน่วยงานและผู้เกี่ยวข้อง

สำนักงานเขตพื้นที่การศึกษาประถมศึกษาสิงห์บุรี จึงขอให้โรงเรียนในสังกัด กำหนดปฏิทินการจัดทำ

แผนปฏิบัติการ ประจำปีงบประมาณ พ.ศ.๒๕๖๑ ให้สอดคล้อง เหมาะสม และเพื่อให้การวิเคราะห์สภาพปัญหาความต้องการและการประเมินสถานภาพของหน่วยงานมีความครบถ้วนและครอบคลุม จึงขอให้โรงเรียนดำเนินการวิเคราะห์สภาพปัญหาความต้องการ และจัดส่งให้สำนักงานเขตพื้นที่การศึกษาประถมศึกษาสิงห์บุรี ภายในวันที่ ๒๙ กันยายน ๒๕๖๐ เพื่อดำเนินการต่อไป รายละเอียดได้จัดส่งให้ทางระบบ e-office เรียบร้อยแล้ว

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๗

 **๔. กลุ่มส่งเสริมการจัดการศึกษา**

**เรื่องที่ ๑ ผลการคัดเลือกสถานศึกษา และสำนักงานเขตพื้นที่การศึกษา เพื่อรับรางวัลระบบ**

**การดูแลช่วยเหลือนักเรียน ประจำปี ๒๕๖๐**

 ด้วย สำนักงานคณะกรรมการการศึกษาขั้นพื้นฐาน ประกาศผลการคัดเลือกสถานศึกษา และสำนักงานเขตพื้นที่การศึกษา เพื่อรับรางวัลระบบการดูแลช่วยเหลือนักเรียน ประจำปี ๒๕๖๐

ในการนี้ **สำนักงานเขตพื้นที่การศึกษาประถมศึกษาสิงห์บุรี ได้รับรางวัลเกียรติบัตรระดับทอง**

และ**โรงเรียนวัดโบสถ์ (อินทร์บุรี) ได้รับรางวัลเกียรติบัตรระดับทองแดง**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**เรื่องที่ ๒ การคัดเลือกสำนักงานเขตพื้นที่การศึกษาที่จัดกิจกรรมลูกเสือดีเด่น**

 ตามที่สำนักงานคณะกรรมการการศึกษาขั้นพื้นฐาน แจ้งให้สำนักงานเขตพื้นที่การศึกษาประถมศึกษาทุกเขต ส่งสรุปรายงานการจัดกิจกรรมลูกเสือของสำนักงานเขตพื้นที่การศึกษาปีงบประมาณ 2560 ภายในวันที่ 1 สิงหาคม 2560 นั้น

สำนักงานคณะกรรมการการศึกษาขั้นพื้นฐาน พิจารณาแล้ว ได้คัดเลือกสำนักงานเขตพื้นที่

การศึกษาที่จัดกิจกรรมลูกเสือดีเด่น ประจำปีงบประมาณ 2560 จำนวน 10 เขต และสำนักงานเขตพื้นที่การศึกษาที่จัดกิจกรรมลูกเสือระดับดี จำนวน 12 เขต สำนักงานเขตพื้นที่การศึกษาประถมศึกษาสิงห์บุรี ได้รับรางวัลการศึกษาที่จัดกิจกรรมลูกเสือระดับดีและจะไปรับโล่เชิดชูเกียรติ ในวันที่ 21 กันยายน 2560 ตามเอกสารดังแนบ

**(เอกสารแนบ ๖ หน้า ๓๒-๓๓)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**เรื่องที่ ๓ เรื่องอนุมัติและแต่งตั้งให้มีคุณวุฒิหัวหน้าผู้ให้การฝึกอบรมผู้กำกับลูกเสือ(L.T.) และ**

**มีสิทธิ์ประดับเครื่องหมายวูดแบดจ์ 4 ท่อน**

 ด้วยสำนักงานลูกเสือแห่งชาติ พิจารณาแบบรายงานผลการปฏิบัติงานเพื่อขอรับการแต่งตั้งให้มีคุณวุฒิหัวหน้าผู้ให้การฝึกอบรมผู้กำกับลูกเสือ (L.T.) ตามระเบียบคณะกรรมการบริหารลูกเสือแห่งชาติว่าด้วยการฝึกอบรมบุคลากรทางการลูกเสือ พ.ศ.2556 อาศัยอำนาจตามความในข้อ 15(5) ของระเบียบ คณะกรรมการบริหารลูกเสือแห่งชาติว่าด้วยการฝึกอบรมบุคลากรทางการลูกเสือ พ.ศ.2556 จึงอนุมัติและแต่งตั้งให้มีคุณวุฒิหัวหน้าผู้ให้การฝึกอบรมผู้กำกับลูกเสือ(L.T.) และมีสิทธิ์ประดับเครื่องหมายวูดแบดจ์สี่ท่อน จำนวน 152 ราย ตามรายชื่อแนบท้าย

 ทั้งนี้ มีผู้บังคับบัญชาลูกเสือ สังกัดสำนักงานลูกเสือเขตพื้นที่การศึกษาสิงห์บุรี จำนวน 1 คน คือ นายอรัญ ทองคำปั้น สังกัด สำนักงานลูกเสือจังหวัดสิงห์บุรี โรงเรียนปราสาทวิทยา

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๘

 **เรื่องที่ ๔ การดำเนินงานส่งเสริมกิจกรรมสภานักเรียน ระดับสำนักงานเขตพื้นที่การศึกษา “กิจกรรมแลกเปลี่ยนเรียนรู้ และคัดเลือกตัวแทนโครงงานคุณธรรมดีเด่น ระดับสำนักงานเขตพื้นที่การศึกษา”**

 ตามที่ สำนักงานเขตพื้นที่การศึกษาประถมศึกษาสิงห์บุรี แจ้งกำหนดกิจกรรมแลกเปลี่ยนเรียนรู้

และคัดเลือกตัวแทนโครงงานคุณธรรมดีเด่น ระดับสำนักงานเขตพื้นที่การศึกษา” ในวันที่ ๒๖ กันยายน ๒๕๖๐ เวลา ๐๘.๓๐ น. เป็นต้นไป ณ ห้องประชุมชั้น ๓ สำนักงานเขตพื้นที่การศึกษาประถมศึกษาสิงห์บุรี เพื่อคัดเลือกตัวแทนโครงงานดีเด่นระดับสำนักงานเขตพื้นที่การศึกษา เพื่อไปเข้าร่วมการประกวดระดับภูมิภาค ตามหนังสือ ที่ ศธ๐๔๑๕๗/ว๓๔๗๕ ลงวันที่ ๑๖ กันยายน ๒๕๖๐

 ในการนี้ จึงขอให้ท่านแจ้งครูที่รับผิดชอบนำนักเรียนที่เป็นคณะกรรมการสภานักเรียนเขตพื้นที่การศึกษา จำนวน ๑ คน และนักเรียนที่ร่วมจัดทำโครงงานคุณธรรม จำนวน ๑ คน รวม ๓ คน ไปนำเสนอการดำเนินงานโครงงานคุณธรรมฯ ในวันที่ ๒๖ กันยายน ๒๕๖๐ เวลา ๐๘.๓๐ น. เป็นต้นไป ณ ห้องประชุมชั้น ๓ สำนักงานเขตพื้นที่การศึกษาประถมศึกษาสิงห์บุรี ตามรายชื่อดังแนบ **(เอกสารแนบ ๗ หน้า ๓๔)**

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

 **เรื่องที่ ๕ การรายงานผลการดำเนินงานตามคำรับรองการปฏิบัติราชการและคำรับรอง ตามแผนปฏิบัติราชการ ประจำปี งบประมาณ พ.ศ.๒๕๖๐ “การประเมินตนเองตามอัตลักษณ์ ๒๙ ประการ สู่ความเป็นโรงเรียนวิถีพุทธ”**

 ตามที่ สำนักงานคณะกรรมการการศึกษาขั้นพื้นฐาน กำหนดให้มีการประเมินผลตัวชี้วัดตามยุทธศาสตร์แผนปฏิบัติราชการ ประจำปี พ.ศ.๒๕๖๐ โดยเก็บข้อมูลการดำเนินงานของโรงเรียนวิถีพุทธอยู่ภายใต้ยุทธศาสตร์ที่ ๑ ตัวชี้วัดที่ ๑ ร้อยละ ๑๐๐ ของผู้เรียนที่มีคุณธรรม จริยธรรม ตามค่านิยมหลักของคนไทย๑๒ ประการ โดยมีการประเมินตนเองทางเว็บไซต์โรงเรียนวิถีพุทธ ( www.vitheeddha.com ) ในรอบ ๑๒ เดือน

 ในการนี้ สำนักงานเขตพื้นที่การศึกษาประถมศึกษาสิงห์บุรี จึงขอเน้นย้ำให้โรงเรียนในสังกัด เข้าเว็บไซต์เพื่อแก้ไขปรับปรุงข้อมูลพื้นฐานของโรงเรียน ข้อมูลการเข้าระบบให้เป็นปัจจุบันและศึกษาขั้นตอน วิธีการประเมินตนเองตามอัตลักษณ์ ๒๙ ประการ ทางเว็บไซต์โรงเรียนวิถีพุทธ (www.vitheeddha.com) ซึ่งมีการกำหนดเวลาการประเมินรอบ ๙ เดือน **ระหว่างวันที่ ๑๕ – ๓๐ กันยายน ๒๕๖๐** โดยสำนักงานเขตพื้นที่การศึกษาประถมศึกษาสิงห์บุรี จะนำผลการประเมินดังกล่าว รายงานสำนักติดตามและประเมินผลการจัดการศึกษาขั้นพื้นฐาน สำนักงานคณะกรรมการการศึกษาขั้นพื้นฐาน ภายใต้ยุทธศาสตร์ที่ ๑ ตัวชี้วัด ๓ ตามแผนปฏิบัติราชการประจำปี พ.ศ.๒๕๖๐ ต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**เรื่องที่ ๖ ขอความร่วมมือในการบังคับใช้กฎหมายควบคุมเครื่องดื่มแอลกอฮอล์**

**ในสถานศึกษา**

สพป.สิงห์บุรี ขอความร่วมมือสถานศึกษาในสังกัด ในการบังคับใช้กฎหมายควบคุมเครื่องดื่ม

แอลกอฮอล์ในสถานศึกษา โดยให้ดำเนินการให้ถูกต้องตามพระราชบัญญัติควบคุมเครื่องดื่มแอลกอฮอล์ พ.ศ.๒๕๕๑ อย่างเคร่งครัด กล่าวคือ **ห้ามขายเครื่องดื่มแอลกอฮอล์ในสถานศึกษา ตามมาตรา ๒๗(๕) และห้ามผู้ใดบริโภคเครื่องดื่มแอลกอฮอล์ในสถานศึกษาตามมาตรา ๓๑(๔)**

เพื่อให้การบังคับใช้กฎหมายเป็นไปอย่างมีประสิทธิภาพและเป็นการคุ้มครองนักเรียน นักศึกษา

ซึ่งเป็นเยาวชนมิให้เข้าถึงเครื่องดื่มแอลกอฮอล์ได้โดยง่าย ทั้งนี้ หากพบการกระทำผิด สามารถแจ้งไปยัง ศูนย์รับเรื่องร้องเรียนบุหรี่ และสุรา กรมควบคุมโรค กระทรวงสาธารณสุข โทรศัพท์ ๐๒-๕๙๐ ๓๓๒๔

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๑๙

 ๕. กลุ่มนิเทศ ติดตามและประเมินผลการจัดการศึกษา

**เรื่องที่ ๑ การดำเนินงานโครงการพัฒนาการจัดการเรียนรู้ที่เน้นทักษะการคิดวิเคราะห์**

**ด้วยเทคนิคการเรียนรู้โดยใช้หมวก๖ ใบและการแก้ปัญหาแบบร่วมมือ(Collaborative Problem Solving)**

สำนักงานเขตพื้นที่การศึกษาประถมศึกษาสิงห์บุรี ได้ดำเนินโครงการพัฒนาการจัดการเรียนรู้ที่เน้น

ทักษะการคิดวิเคราะห์ ด้วยเทคนิคการเรียนรู้โดยใช้หมวก ๖ ใบในปีการศึกษา ๒๕๖๐ โดยมีวัตถุประสงค์เพื่อ

1. เพื่อส่งเสริมให้ครูสามารถจัดกิจกรรมการเรียนรู้พัฒนาทักษะการคิดวิเคราะห์ โดยใช้เทคนิค

การใช้ คำถาม โดยใช้หมวก ๖ ใบ ในระดับชั้นประถมศึกษา

1. เพื่อสนับสนุนการจัดกิจกรรมการเรียนรู้พัฒนาทักษะการคิดวิเคราะห์ โดยใช้เทคนิคการใช้

คำถาม โดยใช้หมวก ๖ ใบ ในระดับชั้นประถมศึกษา

ซึ่งกิจกรรมการดำเนินงานเป็นการจัดทำสื่อการเรียนรู้ และประชุมชี้แจงการใช้สื่อการจัดกิจกรรม

การเรียนรู้พัฒนาทักษะการคิดวิเคราะห์ โดยใช้เทคนิคการใช้ คำถามหมวก ๖ ใบ และบูรณาการการดำเนินงานโครงการการพัฒนาทักษะการคิดวิเคราะห์ และการแก้ปัญหาแบบร่วมมือ ด้วยกิจกรรมการเรียนรู้ “**ลดเวลาเรียน เพิ่มเวลารู้**”เข้าด้วยกันโดยจะจัดประชุมชี้แจงการจัดการเรียนรู้เพื่อพัฒนาทักษะการคิดวิเคราะห์และการแก้ปัญหาแบบร่วมมือ ในวันอังคารที่ ๒๖ กันยายน ๒๕๖๐ เวลา ๐๘.๓๐ ณ โรงแรมไชยแสงพาเลซ จังหวัดสิงห์บุรี

 ในการนี้ จึงขอโรงเรียนแจ้งและอนุญาตให้ครูวิชาการ ระดับประถมศึกษา จำนวนโรงเรียนละ ๑ คน เข้าร่วมรับฟังการประชุมชี้แจง เพื่อนำสื่อและเทคนิคการจัดการเรียนรู้เพื่อพัฒนาทักษะการคิดวิเคราะห์ ไปใช้

ในการจัดการเรียนรู้ต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

 **เรื่องที่ ๒ โครงการเสริมสร้างศักยภาพสมองนักเรียนที่มีแนวโน้มบกพร่องทางการเรียนรู้**  สพฐ. จัดประชุมปฏิบัติการขยายผลโครงการเสริมสร้างศักยภาพสมองนักเรียนที่มีแนวโน้ม

บกพร่องทางการเรียนรู้ ระหว่างวันที่ ๑๖-๒๐ สิงหาคม ๒๕๖๐ ณ โรงแรมเชียงใหม่ภูคำ จ.เชียงใหม่

สพป.สิงห์บุรี ได้ส่งบุคลากรเข้าร่วมโครงการ ดังนี้

 ๑. ดร. สมชาย พวงโต ศึกษานิเทศก์ สพป.สิงห์บุรี

 ๒. ดร. นุชนารถ ยิ้มจันทร์ พร้อมคณะครูโรงเรียนวัดท่าอิฐ รวม ๔ คน

 ๓. ผอ.มงคล เครือทิวา พร้อมคณะครูโรงเรียนวัดอัมพวัน รวม ๗ คน

ทั้งนี้ จะได้ขยายผลในเรื่องการเสริมสร้างศักยภาพสมองนักเรียนเพื่อพัฒนาการเรียนรู้ Brain Based Lerning (BBL) ให้กับโรงเรียนในสังกัดต่อไป

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

 **เรื่องที่ ๓ การประชุมปฏิบัติการพัฒนาศักยภาพนักวิจัยเพื่อยกระดับคุณภาพการศึกษาขั้นพื้นฐาน**

 สพฐ. ได้จัดประชุมปฏิบัติการพัฒนาศักยภาพนักวิจัยเพื่อยกระดับคุณภาพการศึกษาขั้นพื้นฐาน

ระหว่างวันที่ ๒ - ๕ กันยายน ๒๕๖๐ ณ Brigton Hotel & Residence บางนา กรุงเทพฯ

สพป.สิงห์บุรี ได้ส่งบุคลากรเข้าร่วมประชุม ดังนี้

 ๑. ดร. สมชาย พวงโต ศึกษานิเทศก์ สพป.สิงห์บุรี

 ๒. ดร. นุชนารถ ยิ้มจันทร์ ผอ.โรงเรียนวัดท่าอิฐ

ทั้งนี้ จะได้ขยายผลงานวิจัยเพื่อยกระดับคุณภาพการศึกษาขั้นพื้นฐานให้กับผู้บริหารโรงเรียนในสังกัดต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๒๐

 **เรื่องที่ ๔ การอบรมเชิงปฎิบัติการเพื่อพัฒนาการจัดกิจกรรมการเรียนรู้แบบบูรณาการ**

**“สเต็มศึกษา : ต้นกล้า Smart Trainer Tearm”**

 สพฐ. อบรมเชิงปฎิบัติการเพื่อพัฒนาการจัดกิจกรรมการเรียนรู้แบบบูรณาการ “สเต็มศึกษา

: ต้นกล้า Smart Trainer Tearm” ระหว่างวันที่ ๑๔ - ๑๖ กันยายน ๒๕๖๐ ณ. Bangkokpalace Hotel กรุงเทพฯ.

สพป.สิงห์บุรี ได้ส่งบุคลากรเข้าร่วมอบรม ดังนี้

 ๑. ดร. สมชาย พวงโต ศึกษานิเทศก์ สพป.สิงห์บุรี

 ๒. นางกาญจนา เลิศดี ครูโรงเรียนอนุบาลบางระจัน

 ๓. นางสาวดลนภา เอมอินทร์ ครูโรงเรียนอนุบาลค่ายบางระจัน

ทั้งนี้ จะได้ขับเคลื่อนการจัดกิจกรรมการเรียนรู้แบบสะเต็มศึกษา ที่มุ่งเน้นส่งเสริมให้ผู้เรียนทุกคน สามารถสร้างสรรค์นวัตกรรมมีทักษะในการออกแบบและคิดหาวิธีแก้ปัญหาได้ตามสภาพจริง เพื่อพัฒนาความรู้ความเข้าใจ ฝึกทักษะกระบวนการทางวิทยาศาสตร์ คณิตศาสตร์ และ เทคโนโลยี เพื่อให้ผู้เรียนได้มีทักษะและสมรรถนะที่สอดคล้องกับทักษะที่จำเป็นในศตวรรษที่ ๒๑

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

**เรื่องที่ ๕ การขับเคลื่อนโรงเรียนคุณธรรม สพฐ. ปีงบประมาณ ๒๕๖๐**

 สพป.สิงห์บุรี ขอสรุปการดำเนินงานการขับเคลื่อนโรงเรียนคุณธรรม สพฐ. ปีงบประมาณ ๒๕๖๐ สืบเนื่องจากการพัฒนาผู้บริหารและครู ที่รับผิดชอบดังนี้

1. การขับเคลื่อนโรงเรียนคุณธรรม สพฐ. ปีงบประมาณ ๒๕๖๐ มีโรงเรียนที่เข้าร่วมโครงการ

๓๓ โรงเรียน ได้รับการพัฒนาไปแล้วดังนี้

 ๑.๑ การพัฒนาตามกระบวนการของมูลนิธิยุวสถิรคุณ เมื่อวันที่ ๑๕ – ๑๖ กรกฎาคม ๒๕๖๐ ผู้เข้ารับการอบรม ๕๒๘ คน

 ๑.๒ การประชุมเพื่อขับเคลื่อนกิจกรรมคืนคุณธรรมสู่ห้องเรียนและกิจกรรมครอบครัวอบอุ่น

จำนวน ๖๖ คน เมื่อวันที่ ๔ สิงหาคม ๒๕๖๐

 ๑.๓ การจัดค่ายยุวชนคนคุณธรรมให้แก่นักเรียนเป้าหมาย โรงเรียนละ ๓ คน รวม ๙๙ คน

ครูผู้รับผิดชอบโรงเรียนละ ๑ คน เมื่อวันที่ ๔ กันยายน ๒๕๖๐ โรงเรียนวัดโบสถ์เป็นผู้รับผิดชอบ

 ๑.๔ การสัมมนาและศึกษาดูงานโรงเรียนเครือข่ายโรงเรียนคุณธรรม สพฐ. และศาสตร์แห่งพระราชาจำนวน ๖๒ คน ได้แก่ ผู้บริหารโรงเรียนและครู โรงเรียนละ ๒ คน มีโรงเรียนที่ไม่แจ้งยืนยัน ๑ โรงเรียน ได้แก่ โรงเรียนวัดประสิทธิ์คุณากร โรงเรียนที่มีเหตุไปได้เพียง ๑ คน มี ๒ โรงเรียน ได้แก่ โรงเรียนวัดสังฆราชาวาส และโรงเรียนวัดเชียงราก ผลของการขับเคลื่อนกิจกรรมทุกกิจกรรมระดับเขตพื้นที่จะจัดทำเป็นรายงาน สพฐ. / โรงเรียนอีกครั้งหนึ่ง

 ๑.๕ การรายงานผลการดำเนินโครงการโรงเรียนคุณธรรม สพฐ. ให้ทุกโรงเรียน รายงานผ่านระบบE - Office ตามแบบรายงานที่ปรากฏในแบบนิเทศฯ หน้า ๒๑-๒๘ ซึ่งโรงเรียนได้รับแจกทั้ง ๓๓ โรงเรียน ภายในวันที่ ๒๕ กันยายน ๒๕๖๐ ขณะนี้มีรายงานมาแล้ว ๒ โรงเรียน

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๒๑

**เรื่องที่ ๖ การสัมมนาเชิงปฏิบัติการเพื่อการสื่อสารและสร้างความเข้าใจเกี่ยวกับการประเมิน**

**และประกันคุณภาพภายในแนวใหม่**

สพป.สิงห์บุรี ขอสรุปผลการสัมมนาเชิงปฏิบัติการเพื่อการสื่อสารและสร้างความเข้าใจเกี่ยวกับการ

ประเมินและประกันคุณภาพภายในแนวใหม่ เมื่อวันที่ ๙ - ๑๐ กันยายน ๒๕๖๐ จำนวน ๒๐๐ คน ซึ่งได้รับความร่วมมือจาก ผู้อำนวยการโรงเรียนและครูที่มาร่วมสัมมนาเป็นอย่างยิ่ง ทำกิจกรรมทุกกิจกรรมจนครบและ มีนำเสนอต่อที่ประชุม สถิติการร่วมสัมมนา ดังนี้

 วันที่ ๙ กันยายน ๒๕๖๐ เข้าร่วม ๑๙๐ คน ร้อยละ ๙๖ %

 วันที่ ๑๐ กันยายน ๒๕๖๐ เข้าร่วม ๑๘๘ คน ร้อยละ ๙๔ %

 คะแนน Pre-test สูงสุด ๑๖ คะแนน คะแนนเฉลี่ย ๘.๑๖

 คะแนน Post-test สูงสุด ๒๐ คะแนน คะแนนเฉลี่ย ๑๕.๒๓

ในการนี้ สพป.สิงห์บุรี จะจัดทำเกียรติบัตรมอบให้แก่ผู้เข้าร่วมสัมมนาต่อไป

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

๒๒

1. กลุ่มบริหารงานการเงินและสินทรัพย์

**เรื่อง ๑ การนำส่งเงินเบิกเกินส่งคืน ,นำส่งเงินรายได้แผ่นดินและการนำส่งเงินฝากคลัง**

สพป.สิงห์บุรี ขอแจ้งโรงเรียนในสังกัด ถึงกำหนดการนำส่งเงินเบิกเกินส่งคืน ,นำส่งเงินรายได้

แผ่นดินและการนำส่งเงินฝากคลัง เป็นเงินสด

ในการนี้ จึงขอให้โรงเรียนนำส่งเงินหรือนำฝากเงิน ถึงสำนักงานเขตพื้นที่การศึกษาประถมศึกษา

สิงห์บุรี ที่กลุ่มบริหารงานการเงินและสินทรัพย์ **ภายใน เวลา 15.00 น. ของทุกวันทำการ** เนื่องจากเจ้าหน้าที่การเงินจะต้องจัดทำสรุปรายงานการรับ-จ่าย เงินสดและจัดทำรายงานเงินคงเหลือประจำวันให้กับงานบัญชีภายใน 15.30 น. อีกทั้งยังต้องนำส่งเงินฝากธนาคารเพื่อนำส่งเป็นเงินรายได้แผ่นดินหรือนำฝากเงินกับสำนักงานคลังจังหวัดตามประเภทของเงิน

อนึ่ง ขอความอนุเคราะห์ **หากไม่มีความจำเป็นให้งดส่งเงินในวันสิ้นเดือน** เนื่องจาก ในวัน

สิ้นเดือน จะต้องสรุปเงินสดนำส่งธนาคารหรือนำส่งคลังให้หมดไม่มีรายการคงค้างในระบบบัญชีหากมีเงินสดคงเหลือจะต้องยกยอดเงินสดคงค้างไปในเดือนถัดไปทำให้ มีผลกับตัวชี้วัดทางด้านรายงานระบบบัญชี จึงขอความอนุเคราะห์มายังโรงเรียน

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

**เรื่องที่ ๒ ขอความอนุเคราะห์ประชาสัมพันธ์การขอรับใบแจ้งยอดเงินประจำปีทาง e-mail**

**(e-Statement)**

 ตามที่กองทุนบำเหน็จบำนาญข้าราชการ(กบข) จัดส่งใบแจ้งยอดเงินประจำปีให้แก่สมาชิกผ่าน

ส่วนราชการต้นสังกัดในเดือนกุมภาพันธ์ของทุกปี เพื่อให้สมาชิกสามารถตรวจสอบยอดเงินในบัญชีกองทุนและใช้เป็นเอกสารประกอบการขอหักลดหย่อนภาษีในการยื่นชำระภาษีเงินได้บุคคลธรรมดานั้น

 ตั้งแต่ปี 2560 เป็นต้นไป กบข.ได้เพิ่มช่องทางการขอรับใบแจ้งยอดเงินประจำปีผ่านทาง e-mail

ที่สมาชิกกำหนด (e-Statement) โดยสมาชิกสามารถลงทะเบียนขอรับใบแจ้งยอดเงินประจำปีและระบุ e-mail ได้ตามความประสงค์ และ กบข.จะจัดส่งใบแจ้งยอดเงินประจำปีให้แก่สมาชิกผ่านทาง e-mail ที่กำหนดไว้โดยตรง ด้วยวิธีนี้ สมาชิกจะได้รับความสะดวกและรวดเร็วยิ่งขึ้นในการขอรับใบแจ้งยอดเงินประจำปี โดยสมาชิกสามารถลงทะเบียนขอรับใบแจ้งดยอดเงินสมาชิกประจำปีทาง e-mail ผ่านช่องทางบริการต่างๆ ของ กบข.ดังนี้

1. เว็บไซต์ กบข. [www.gpf.or.th](http://www.gpf.or.th)
2. ระบบบริการทันใจ GPF Service
* GPF Web Service
* GPF Mobile Application

จึงขอความอนุเคราะห์ โรงเรียน ประชาสัมพันธ์การขอรับใบแจ้งยอดเงินประจำปีทางอีเมล (e-Statement) ให้แก่สมาชิก ทราบต่อไป

ประเด็นเสนอ เพื่อทราบและดำเนินการ

มติที่ประชุม รับทราบและดำเนินการ

๒๓

 **เรื่องที่ ๓ ระเบียบกฎหมายที่เกี่ยวข้อง สำหรับการดำเนินการจัดซื้อจัดจ้าง ครั้งหนึ่งวงเงิน ไม่เกิน 500,000.-บาท โดยดำเนินการซื้อจ้างด้วยวิธีเฉพาะเจาะจง**

สพป.สิงห์บุรี ขอแจ้งระเบียบกฎหมายที่เกี่ยวข้อง สำหรับการดำเนินการจัดซื้อจัดจ้าง ครั้งหนึ่ง

วงเงินไม่เกิน 500,000.-บาท โดยดำเนินการซื้อจ้างด้วยวิธีเฉพาะเจาะจง ควรศึกษารายละเอียดดังนี้

1. **พรบ. การจัดซื้อจัดจ้างและการบริหารพัสดุภาครัฐ พ.ศ. 2560**

มาตรา 55(3) วิธีเฉพาะเจาะจง

มาตรา 56(2) (ข) การจัดซื้อจัดจ้างพัสดุที่มีการผลิต จำหน่าย ก่อสร้าง หรือให้บริการทั่วไป และ

มีวงเงินในการจัดซื้อจัดจ้างครั้งหนึ่งไม่เกินวงเงินตามที่กำหนดในกฎกระทรวง

 มาตรา 96(1) ตีความได้ว่า การจัดซื้อจัดจ้างโดยวิธีเฉพาะเจาะจงตามมาตรา 56(2) (ข) จะจัดทำ

ข้อตกลงเป็นหนังสือ (ใบสั่งซื้อหรือใบสั่งจ้าง) แทนการทำสัญญาก็ได้

 มาตรา 100 ตามนัยมาตรา 100 การดำเนินการจัดซื้อจัดจ้างจะมีคณะกรรมการตรวจรับพัสดุ

เพียงอย่างเดียวใช้ทั้งงานซื้องานจ้าง (ไม่มีคำว่าคณะกรรมการตรวจการจ้าง) โดยสำหรับวงเงินซื้อจ้างไม่เกิน 100,000.-บาท จะแต่งตั้งบุคคลหนึ่งบุคคลใดเป็นผู้ตรวจรับพัสดุโดยปฏิบัติหน้าที่เช่นเดียวกับคณะกรรมการตรวจรับพัสดุก็ได้

1. **ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560**

ข้อ 7 กล่าวถึงอำนาจในการดำเนินการตามระเบียบ สำหรับใน**ส่วนของโรงเรียน สพฐ. มอบ**

**อำนาจเกี่ยวกับการจัดซื้อจัดจ้างและการบริหารพัสดุภาครัฐ ให้ผู้อำนวยการโรงเรียน** ตามคำสั่ง สพฐ. ที่ 1340/2560 ลว. 24 สิงหาคม 2560 โดยมอบอำนาจ**เต็มวงเงินเท่าอำนาจของเลขาธิการ สพฐ.**

 ข้อ 9 วรรคท้าย **ให้หน่วยงานของรัฐใช้เอกสารที่จัดพิมพ์จากระบบจัดซื้อจัดจ้างภาครัฐด้วยอิเล็กทรอนิกส์ (e-GP) เป็นเอกสารประกอบการดำเนินการจัดซื้อจัดจ้าง**

 กรณีจัดซื้อจัด**จ้างครั้งหนึ่งวงเงิน 5,000.-บาท ขึ้นไปต้องลงระบบ e-GP ทุกครั้ง**

 ข้อ 25(5) คณะกรรมการตรวจรับพัสดุ

 ข้อ 79 กรณีตามมาตรา 56 วรรคหนึ่ง (2) (ข) หมายถึงกรณีซื้อจ้างโดยวิธีเฉพาเจาะจงซึ่งเป็นการซื้อจ้างพัสดุที่มีการผลิต จำหน่าย ก่อสร้าง หรือให้บริการทั่วไป วงเงินไม่เกิน 500,000.-บาท โดยวิธีการให้เจ้าหน้าที่เจรจาตกลงราคากับผู้ประกอบการที่มีอาชีพขายหรือรับจ้างนั้นโดยตรง แล้วให้หัวหน้าเจ้าหน้าที่ ซื้อหรือจ้างได้ภายในวงเงินที่ได้รับความเห็นชอบ

 ข้อ 175 หน้าที่คณะกรรมการตรวจรับพัสดุ

1. **กฎกระทรวง :** กฎกระทรวง เรื่องการกำหนดวงเงินการจัดซื้อจัดจ้างโดยวิธีเฉพาะเจาะจงวงเงิน

การจัดซื้อจัดจ้างที่ไม่ทำข้อตกลงเป็นหนังสือ และวงเงินการจัดซื้อจัดจ้างในการแต่งตั้งผู้ตรวจรับพัสดุ พ.ศ. 2560 ให้ไว้ ณ วันที่ 23 สิงหาคม 2560

ข้อ 1 การจัดซื้อจัดจ้างสินค้า งานบริการ หรืองานก่อสร้าง ที่มีการผลิต จำหน่าย ก่อสร้าง หรือ

ให้บริการทั่วไป และมีวงเงินในการจัดซื้อจัดจ้างครั้งหนึ่งไม่เกิน 500,000.-บาท ให้ใช้วิธีเฉพาะเจาะจง

ข้อ 2-3 กล่าวถึงงานจ้างที่ปรึกษา จ้างออกแบบ

ข้อ 4 การจัดซื้อจัดจ้างวงเงินไม่เกิน 100,000.-บาท จะไม่ทำข้อตกลงเป็นหนังสือไว้ต่อกันก็ได้

(สำหรับกรณี สพป.สิงห์บุรี เห็นว่า เพื่อให้สามารถตรวจสอบได้อย่างชัดเจน ขอแนะนำให้ทำใบสั่งซื้อสั่งจ้าง ทุกครั้งที่มีการซื้อ/จ้าง)

ข้อ 5 การจัดซื้อจัดจ้างวงเงินไม่เกิน 100,000.-บาท จะแต่งตั้งบุคคลหนึ่งบุคคลใดเป็นผู้ตรวจรับ

พัสดุก็ได้

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

๒๔

**เรื่องที่ ๔ การนำส่งรายงานรายตัวสมาชิกกองทุนสำรองเลี้ยงชีพ สิ้นสุด ณ วันที่ 30 มิถุนายน**

**2560**

ด้วย คณะกรรมการกองทุนสำรองเลี้ยงชีพสำหรับลูกจ้างประจำ ของส่วนราชการ ซึ่งจดทะเบียน

แล้ว (กสจ.) ส่งเอกสารกองทุนทะเบียนสมาชิกมาเพื่อแจกจ่ายให้แก่ลูกจ้างประจำซึ่งเป็นสมาชิก กสจ. ประกอบด้วยวารสารข่าว กสจ. ฉบับที่ 2 ประจำเดือนกรกฎาคม – ธันวาคม 2560 และรายงานรายตัวสมาชิกกองทุนสำรองเลี้ยงชีพ สิ้นสุด ณ วันที่ 30 มิถุนายน พ.ศ. 2560 โดยมีวัตถุประสงค์เพื่อแจ้งข่าวความเคลื่อนไหวของกองทุนและแจ้งยอดเงินให้แก่สมาชิกทราบ

และในการนี้ กสจ. ขอความร่วมมือสมาชิกตรวจสอบความถูกต้องของข้อมูลตนเอง หากพบว่า

ข้อมูลไม่ครบถ้วนถูกต้องให้แจ้ง กลุ่มบริหารงานการเงินฯ ทราบเพื่อปรับปรุงข้อมูลให้ถูกต้องต่อไป

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

๒๕

**๗. หน่วยตรวจสอบภายใน**

**เรื่องที่ 1 ซ้อมความเข้าใจ แนวปฏิบัติเกี่ยวกับเงินที่ส่วนราชการได้รับอุดหนุนจากองค์กร**

**ปกครองส่วนท้องถิ่น**

 สพป.สิงห์บุรี โดยหน่วยตรวจสอบภายใน ขอซ้อมความเข้าใจหลักเกณฑ์และวิธีปฏิบัติเกี่ยวกับ เงินที่ส่วนราชการได้รับอุดหนุนจากองค์กรปกครองส่วนท้องถิ่นตามหนังสือกระทรวงการคลังที่ กค 0406.3/ว 59 ลงวันที่ 22 สิงหาคม 2552 และ ที่ กค 0406.3/19505 ลงวันที่ 7 กรกฎาคม 2553 ซึ่งสรุปวิธีปฏิบัติ ดังนี้

1.การรับเงินจากองค์กรปกครองส่วนท้องถิ่น ส่วนราชการต้องออกใบเสร็จรับเงินทุกครั้ง โดยใช้

ใบเสร็จรับเงินของส่วนราชการ

2.เงินที่ส่วนราชการได้รับอุดหนุนจากองค์กรปกครองส่วนท้องถิ่น

 2.1 กรณีที่มีการทำแผนงาน/โครงการ ที่เกี่ยวกับการจัดการเรียนการสอน เช่น การจัดกิจกรรมวันเด็ก กิจกรรมพัฒนาผู้เรียน เป็นต้น ซึ่งแผนงาน /โครงการดังกล่าวขอรับสนับสนุน เนื่องจากงบประมาณที่ได้รับไม่เพียงพอต่อการจัดกิจกรรมหรือไม่มีงบประมาณ จำเป็นต้องขอการสนับสนุน เมื่อได้รับเงินสนับสนุนตามแผนงาน/โครงการนั้น ๆ ถือเป็นเงินที่ผู้มอบให้โดยมีวัตถุประสงค์

 สำหรับโรงเรียนที่มีฐานะเป็นนิติบุคคล ให้ถือเสมือนเป็นเงินรายได้สถานศึกษา ประเภทเงินที่มีผู้มอบให้โดยมีวัตถุประสงค์ และถือปฏิบัติตามหลักเกณฑ์และวิธีการที่กระทรวงการคลังกำหนด

 2.2 เงินที่องค์กรปกครองส่วนท้องถิ่น ได้จัดทำแผนงาน/โครงการ เพื่อขอจัดตั้งงบประมาณรายจ่ายประจำปี เช่น ค่าอาหารกลางวัน ค่าอาหารเสริม(นม) เป็นต้น แต่ไม่สามารถดำเนินการตามแผนงาน/โครงการได้ โดยโอนเงินให้โรงเรียนดำเนินการแทน ได้แก่ ค่าอาหารกลางวัน เป็นต้น

 สพฐ.ได้ขอทำความตกลงกับกระทรวงการคลังเพื่อให้โรงเรียนสามารถเก็บเงินไว้ใช้จ่ายตามวัตถุประสงค์ของเงิน โดยกระทรวงการคลังอนุญาตให้เก็บไว้ใช้จ่ายเพื่อจัดหาอาหารกลางวันได้ และอนุญาตให้นำเงินที่ได้รับ ฝากธนาคาร(รัฐวิสาหกิจหรือธนาคารพาณิชย์หากในท้องที่ไม่มี)ได้ภายในวงเงินไม่เกิน 200,000 บาท ส่วนที่เกิน 200,000 บาท ให้นำฝาก สพป.เพื่อนำฝากสำนักงานคลังจังหวัด สำหรับดอกเบี้ยที่เกิดจากการนำเงินฝากธนาคารให้นำส่งคลังเป็นรายได้แผ่นดิน พร้อมทั้งอนุมัติให้โรงเรียนใช้แบบจัดซื้อวัสดุเครื่องบริโภคตามที่กระทรวงการคลังกำหนดเป็นหลักฐานในการดำเนินการจัดหาวัสดุอาหารสดแห้ง สำหรับโครงการอาหารกลางวัน

3. สำหรับแผนงาน/โครงการระยะส้น เมื่อได้รับเงินแล้วและจะต้องนำเงินนั้นไปจ่ายภายใน 30

วันนับแต่วันที่รับเงิน ไม่ต้องนำฝากคลังก็ได้

4.กรณีจำเป็นต้องมีเงินสดไว้เพื่อสำรองจ่าย สามารถเก็บรักษาเงินสดไว้ใช้จ่ายสำหรับทุกโครงการ

รวมกันได้ในวงเงินไม่เกิน 50,000 บาท

5. เงินอุดหนุนที่ได้รับจาก องค์กรปกครองส่วนท้องถิ่น การใช้จ่าย ทั้งการรับ-จ่ายเงิน การจัดซื้อ

จัดจ้าง การจัดทำบัญชี ให้ดำเนินการตามระเบียบ ของทางราชการ

6.เมื่อดำเนินการตามโครงการเสร็จสิ้น มีเงินที่เหลือจ่าย นำส่งคลังเป็นรายได้แผ่นดินประเภท

รายได้เบ็ดเตล็ดอื่น เว้นแต่องค์กรปกครองส่วนท้องถิ่นจะกำหนดไว้เป็นอย่างอื่น

ทั้งนี้ หนังสือกระทรวงมหาดไทย ด่วนที่สุด ที่มท 0808.2/ว 3616 ลงวันที่ 24 มิถุนายน

2559 เรื่อง ระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ.2559 มีสาระสำคัญสรุปที่เกี่ยวข้องกับโรงเรียน ที่จะขอรับเงินสนับสนุน อาหารกลางวัน ได้ว่า

๒๖

1. ก่อนการเบิกจ่ายเงินอุดหนุนให้แก่หน่วยงานที่ขอรับเงินอุดหนุน ให้องค์กรปกครองส่วนท้องถิ่นจัดทำ

บันทึกข้อตกลงการรับเงินอุดหนุนกับหน่วยงานที่ขอรับเงินอุดหนุนตามแบบที่ปลัดกระทรวงมหาดไทยกำหนด

1. ให้องค์กรปกครองส่วนท้องถิ่นแต่งตั้งคณะทำงานติดตามและประเมินผลการใช้จ่ายเงินอุดหนุนของ

หน่วยงานที่ขอรับเงิน โดยมีองค์ประกอบและจำนวนตามที่เห็นสมควรเพื่อทำหน้าที่ติดตามการดำเนินโครงการจนแล้วเสร็จและรายงานให้ผู้บริหารองค์กรปกครองส่วนท้องถิ่นทราบ หากหน่วยงานที่ขอรับเงินอุดหนุนไม่ดำเนินการให้เป็นไปตามวัตถุประสงค์ของโครงการ ให้องค์กรปกครองส่วนท้องถิ่นเรียกเงินเท่าจำนวนที่อุดหนุนไปทั้งหมดคืนโดยเร็ว

1. ตามระเบียบข้อ 8 หน่วยงานที่ขอรับเงินอุดหนุนจากองค์กรปกครองส่วนท้องถิ่นจะต้องดำเนินการ

ภายใต้หลักเกณฑ์ คือ เสนอโครงการขอรับเงินอุดหนุน โดยแสดงเหตุผลความจำเป็นและรายละเอียดของกิจกรรมโครงการ

1. ก่อนที่องค์กรปกครองส่วนท้องถิ่นจะเบิกจ่ายเงินอุดหนุนให้แก่หน่วยงานที่จอรับเงินอุดหนุน

ให้จัดทำบันทึกข้อตกลงกับหัวหน้าหน่วยงานที่ขอรับเงินอุดหนุน

1. กรณีองค์กรปกครองส่วนท้องถิ่นตั้งงบประมาณให้เงินอุดหนุนหน่วยงานที่ขอรับเงินอุดหนุนโดยใช้เงิน

อุดหนุนที่ได้รับในลักษณะที่กำหนดให้องค์กรปกครองส่วนท้องถิ่นดำเนินการไว้เป็นการเฉพาะตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น ให้แจ้งแก่หน่วยงานที่ขอรับเงินอุดหนุนเสนอโครงการเพื่อขอรับเงินอุดหนุนโดยไม่ต้องมีเงินงบประมาณในส่วนของตนเองร่วมสมทบเพื่อใช้จ่ายในการดำเนินการโครงการที่ขอรับเงินอุดหนุน

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

**2. การติดตามโรงเรียนที่ยังไม่รายงานผลการปรับปรุงตามข้อเสนอแนะของโรงเรียน**

 (ข้อมูลณ วันที่ 13 กันยายน 2560)

1. โรงเรียนวัดเก้าชั่ง 11. โรงเรียนวัดเตย

2. โรงเรียนวัดหลวง 12. โรงเรียนวัดวังกะจับ

3. โรงเรียนวัดบ้านเก่า 13. โรงเรียนวัดวังขรณ์

 4. โรงเรียนวัดบางปูน 14. โรงเรียนชุมชนวัดตราชู

 5. โรงเรียนวัดตุ้มหู 15. โรงเรียนวัดไผ่ดำ

6. โรงเรียนวัดห้วยเจริญสุข 16. โรงเรียนวัดโพธิ์ชัย

 7. โรงเรียนบ้านทุ่งว้า 17. โรงเรียนวัดโพธิ์เอน

8. โรงเรียนวัดคลองโพธิ์ศรี 18. โรงเรียนวัดหัวว่าว

 9. โรงเรียนวัดโสภา 19. โรงเรียนบ้านบางสำราญ 10. โรงเรียนวัดศรีสาคร 20. โรงเรียนวัดโคกพระ

 ทั้งนี้ให้โรงเรียนที่มีรายชื่อข้างต้น รายงานการปรับปรุงตามข้อเสนอแนะของ หน่วยตรวจสอบภายใน โดยด่วนต่อไป

ประเด็นเสนอ เพื่อโปรดทราบและดำเนินการ

มติที่ประชุม รับทราบและดำเนินการ

๒๗

**ระเบียบวาระที่ ๔ เรื่องที่เสนอที่ประชุมเพื่อพิจารณา**

 ไม่มี

**ระเบียบวาระที่ ๕ เรื่องอื่น ๆ**

 ไม่มี

**เลิกประชุมเวลา ๑๒.๐๐ น.**

นางศศิธร ครองศิล

ผู้จัดทำรายงานการประชุม

นายสุรชัย แย้มสวัสดิ์

ผู้ตรวจรายงานการประชุม

**เอกสารประกอบการประชุม**

**การประชุมผู้บริหารสถานศึกษา สังกัด สพป.สิงห์บุรี ครั้งที่ ๙/๒๕๖๐ วันที่ ๒๕ กันยายน ๒๕๖๐**

............................................

เอกสารแนบ ๑ แนวทางและขั้นตอนการติดตามประเมินผลการควบคุมภายใน

ประจำปีงบประมาณ ๒๕๖๐ (หน้า ๑ - ๑๔)

เอกสารแนบ ๒ ประกาศสำนักงานศึกษาธิการจังหวัดสิงห์บุรี เรื่อง รับสมัครคัดเลือกนักศึกษาทุนโครงการ

 ผลิตครูเพื่อพัฒนาท้องถิ่น ปี พ.ศ.๒๕๖๐ เพื่อบรรจุและแต่งตั้งเข้ารับราชการเป็น

 ข้าราชการครูและบุคลากรทางการศึกษา ตำแหน่งครูผู้ช่วย สังกัดสำนักงานศึกษาธิการ

 จังหวัดสิงห์บุรี (หน้า ๑๕ – ๑๘)

เอกสารแนบ ๓ ตารางแสดงจำนวนการพัฒนาข้าราชการครูและบุคลากรทางการศึกษา สังกัด สพป.สิงห์บุรี (หน้า ๑๙– ๒๐)

เอกสารแนบ ๔ กำหนดการจัดงาน วันเทิด ศรัทธา กษีณา ๖๐ และรายชื่อข้าราชการครู

และบุคลากรทางการศึกษาที่เกษียณอายุราชการ ประจำปีงบประมาณ พ.ศ.๒๕๖๐

 (หน้า ๒๑ – ๒๕)

เอกสารแนบ ๕ สรุปผลการระดมความคิดเห็นแนวทางการพัฒนาโรงเรียนขยายโอกาสทางการศึกษา

 (หน้า ๒๖-๓๑)

เอกสารแนบ ๖ ประกาศสำนักงานคณะกรรมการการศึกษาขั้นพื้นฐาน เรื่อง ผลการคัดเลือก

สำนักงานเขตพื้นที่การศึกษาที่จัดกิจกรรมลูกเสือดีเด่น และระดับดี

ประจำปีงบประมาณ ๒๕๖๐ (หน้า ๓๒-๓๓)

เอกสารแนบ ๗ บัญชีการจัดสรรทุนสนับสนุนการดำเนินงานโครงงานคุณธรรมเยาวชนไทยทำดี

ถวายในหลวงของคณะกรรมการสภานักเรียนเขตพื้นที่การศึกษาประถมศึกษาสิงห์บุรี (หน้า ๓๔)

**สรุปผลการระดมความคิดเห็นแนวทางการพัฒนาโรงเรียนขยายโอกาสทางการศึกษา**

**จากผู้เข้าร่วมประชุม ประกอบด้วย กลุ่มประธานคณะกรรมการสถานศึกษาขั้นพื้นฐาน, ผู้ปกครองนักเรียน และผู้บริหารโรงเรียนขยายโอกาสทางการศึกษา**

**\*\*\*\*\*\*\*\*\***

**กลุ่มที่ 1 ประธานคณะกรรมการสถานศึกษาขั้นพื้นฐาน**

 **1. สภาพปัญหาในการบริหารจัดการโรงเรียนขยายโอกาสทางการศึกษา**

|  |  |  |
| --- | --- | --- |
| สภาพปัญหา | ข้อเสนอควรปรับปรุงเร่งด่วน | ข้อเสนอเรื่องที่ควรดำเนินการอย่างต่อเนื่อง |
| 1. ผู้ปกครองขาดความเชื่อมั่นในการบริหารจัดการโรงเรียน | ควรบริหารจัดการให้ผู้ปกครองเกิดความเชื่อมั่นว่าโรงเรียนขยายโอกาสไม่ด้อยไปกว่าโรงเรียนในเมือง | ด้านวิชาการ สุขภาพอนามัยของนักเรียน |
| 2. นักเรียนมีจำนวนน้อย | จัดสรรงบประมาณให้โรงเรียนที่มีนักเรียนน้อยให้อยู่ต่อไปได้เพื่อให้เด็กได้เรียนในชุมชนไม่ต้องไปเรียนไกลและไม่ต้องเสียค่าใช้จ่ายสูง |  |
| 3. ครูไม่มีวุฒิตามที่โรงเรียนต้องการ | มีครูสอนตรงตามวุฒิ สาขาวิชาที่โรงเรียนขยายโอกาสต้องมี | ติดตามประเมินผลการเรียนการสอนของครู/ผลการเรียนของนักเรียน คุณธรรมของนักเรียน |
| 4. นักเรียนไม่มีความพร้อม | ส่งเสริมสนับสนุน สื่ออุปกรณ์การเรียนการสอนให้เพียงพอกับความต้องการ |  |
| 5. ผู้บริหารโรงเรียนไม่มีเวลาอยู่โรงเรียน | ให้ผู้บริหารมีเวลาในการบริหารจัดการโรงเรียน ลดงานการประชุม |  |

 **2. ความคิดเห็นต่อแนวทางการบริหารจัดการโรงเรียนขยายโอกาส**

 **2.1 ยกเลิกชั้นเรียนมัธยมศึกษาตอนต้นในโรงเรียนขยายโอกาสทางการศึกษา**

|  |  |
| --- | --- |
| เห็นด้วย | ไม่เห็นด้วย |
| 1) นักเรียนในโรงเรียนขยายโอกาสฯ จะไม่ได้เรียนเหมือนกับโรงเรียนมัธยมศึกษาโดยตรง ขาดความพร้อมในด้านครู อาคารสถานที่ วัสดุ อุปกรณ์การเรียนไม่เพียงพอ | 1) ประชาชนในชุมชนส่วนใหญ่มีฐานะไม่ดี ไม่มีค่าใช้จ่ายเพียงพอที่จะนำนักเรียนไปเรียนโรงเรียนในเมืองได้ จึงควรเปิดโรงเรียนขยายโอกาสต่อไป เพื่อเป็นโอกาสให้นักเรียนที่เรียนดีมีความต้องการที่จะเรียนแต่ครอบครัวยากจน ได้เรียนในโรงเรียนใกล้บ้านและช่วยประหยัดค่าใช้จ่าย |
| 2) นักเรียนในโรงเรียนขยายโอกาสฯ บางส่วนขาดเรียนมีพฤติกรรมเสี่ยงค่อนข้างสูง ขาดเรียนบ่อย มีปัญหายาเสพติด ชู้สาว พูดคำหยาบ และไม่เชื่อฟังครู | 2) ควรพิจารณาเป็นรายโรง โรงเรียนที่ไม่มีความพร้อมควรไปมุ่งเน้นจัดการศึกษาระดับประถมศึกษาให้มีคุณภาพ |

2

 **2.2 การบริหารจัดการโดยการนำนักเรียนชั้นมัธยมศึกษาตอนต้นไปเรียนรวมกับโรงเรียนใกล้เคียง**

โดยส่วนใหญ่ เห็นด้วย เนื่องจากนักเรียนจะได้รับการศึกษาที่สมบูรณ์ เนื่องจากมีครูเพียงพอ มีสื่อเทคโนโลยีที่ทันสมัย เพียงพอกับความต้องการ และทำให้มีความพร้อมในการจัดการเรียนการสอนมากขึ้น

 **3. ความต้องการช่วยเหลือเพื่อพัฒนาคุณภาพโรงเรียนขยายโอกาส**

 3.1 การพัฒนาครูบุคลากร ให้มีครูสอนตรงตามวุฒิ

 3.2 ดูแลด้านอัตรากำลังครู

 3.3 ส่งเสริมสนับสนุนให้นักเรียนได้เรียนตามความถนัด ทั้งด้านวิชาการและอาชีพ

 3.4 สนับสนุนสื่อ อุปกรณ์การเรียนการสอน

**กลุ่มที่ 2 ผู้ปกครองนักเรียน**

 **1. สภาพปัญหาในการบริหารจัดการโรงเรียนขยายโอกาสทางการศึกษา**

|  |  |  |
| --- | --- | --- |
| สภาพปัญหา | ข้อเสนอควรปรับปรุงเร่งด่วน | ข้อเสนอเรื่องที่ควรดำเนินการอย่างต่อเนื่อง |
| 1) นักเรียนส่วนใหญ่มีฐานะยากจน ต้องการเรียนโรงเรียนใกล้บ้าน การยุบโรงเรียน ควรคำนึงถึงความต้องการของนักเรียนและผู้ปกครอง บางแห่งครูสอนดีเด็กก็พอใจที่จะเรียน | โรงเรียนควรมีการพัฒนาการเรียนการสอนให้มีศักยภาพเพิ่มขึ้น โดยเน้นให้มีครูเฉพาะทาง เพิ่มความมั่นใจให้แก่ชุมชน | โรงเรียนควรมีเทคโนโลยีที่ทันสมัยเหมือนโรงเรียนในเมืองสำหรับนักเรียนเชื่อว่ามีพัฒนาการไม่แพ้เด็กในเมือง |

 **2. ความคิดเห็นต่อแนวทางการบริหารจัดการโรงเรียนขยายโอกาส**

 **2.1 ยกเลิกชั้นเรียนมัธยมศึกษาตอนต้นในโรงเรียนขยายโอกาสทางการศึกษา**

|  |  |
| --- | --- |
| เห็นด้วย | ไม่เห็นด้วย |
| 1) เกิดการเปลี่ยนแปลง การพัฒนาขึ้นใหม่ | 1. อยู่ห่างไกลกับความเจริญ |
|  | 2. ผู้ปกครองยากจนหาเช้ากินค่ำไม่สามารถส่งเสียให้เรียนในโรงเรียนที่ทันสมัย |
|  | 3. เด็กเกิดความไม่มั่นคง เพราะต้องเริ่มต้นใหม่กับสิ่งใหม่ |

3

 **2.2 การบริหารจัดการโดยการนำนักเรียนชั้นมัธยมศึกษาตอนต้นไปเรียนรวมกับโรงเรียนใกล้เคียง**

|  |  |
| --- | --- |
| เห็นด้วย | ไม่เห็นด้วย |
| 1. เกิดความรู้แนวใหม่ สิ่งใหม่ การเรียนการสอนแบบใหม่ | 1. สภาพของชุมชนอยู่ห่างไกลความเจริญ |
|  | 2. เดินทางไกล, ค่าใช้จ่ายสูง |
|  | 3. มีปัญหาเรื่องค่าใช้จ่ายรับส่งนักเรียน |
|  | 4. เกิดปัญหากับเด็ก ผู้ปกครองที่มีรายได้น้อย เด็กต้องปรับตัวกับสถานที่เรียนใหม่ |
|  | 5. เด็กขยายโอกาสมีผลการเรียนต่ำ เมื่อไปเรียนรวมกันจะทำให้ผลการเรียนต่างกันและเด็กมีปมด้อย |

 **3. ข้อเสนอแนะ และความต้องการช่วยเหลือเพื่อพัฒนาคุณภาพโรงเรียนขยายโอกาส**

 3.1 ไม่ควรดูที่ปริมาณนักเรียนที่เรียนอยู่ ว่ามีจำนวนนักเรียนน้อย ให้ดูว่านักเรียนเรียนดีหรือไม่ คุณครูสอนอย่างไร ควรรับฟังความคิดเห็นของนักเรียนและผู้ปกครอง

 3.2 ควรพัฒนา ปรับปรุง แนวทางแบบใหม่ๆ บ้าง

 3.3 เน้นคุณภาพการเรียนการสอนจะได้แข่งขันกับนักเรียนที่เรียนในเมืองได้

3.4 การแก้ปัญหาเด็กยากจน อยากให้เข้าถึงมากกว่านี้ หาทุนให้เด็กนักเรียนบ้าง

 3.5 ควรไปดูโรงเรียนที่มีเด็กน้อย ๆ ควรให้ความสำคัญมากกว่านำเด็กไปเรียนรวม การที่โรงเรียนมีเด็กน้อย ครูจะสนใจดีกว่าโรงเรียนที่มีเด็กมาก และควรเข้าใจถึงปัญหาสภาพแวดล้อมและปัญหาเรื่องค่าใช้จ่าย

 3.6 ส่งเสริมพัฒนาการศึกษา หาความรู้ใหม่ ๆ ให้เด็ก หาครูตรงกับวิชาที่เรียน ดูแลและสนใจกับเด็กที่เรียนช้า เด็กที่ด้อยโอกาสในการเรียน หางานให้เด็กที่จบการศึกษา หรือสถานที่ศึกษาต่อ

 3.8 สร้างอาชีพให้กับนักเรียน

 3.9 สำนักงานเขตพื้นที่ออกเยี่ยมโรงเรียนมากขึ้น

4

**กลุ่มที่ 3 ผู้บริหารโรงเรียนขยายโอกาสทางการศึกษา**

 **1. สภาพปัญหาในการบริหารจัดการโรงเรียนขยายโอกาสทางการศึกษา**

|  |  |  |
| --- | --- | --- |
| สภาพปัญหา | ข้อเสนอควรปรับปรุงเร่งด่วน | ข้อเสนอเรื่องที่ควรดำเนินการอย่างต่อเนื่อง |
| 1) โรงเรียนขาดแคลนครูผู้สอนในวิชาหลัก  | จ้างครูอัตราจ้างสอนในวิชาหลัก |  |
| 2) ผลการทดสอบระดับชาติต่ำ | ผลการทดสอบระดับชาติ O-net, NT | ยกระดับผลสัมฤทธิ์ |
| 3) นักเรียนมีปัญหาครอบครัว เช่น ยากจน ครอบครัวแตกแยก |  | ระบบดูแลช่วยเหลือนักเรียน |
| 4) นักเรียนขาดเรียนบ่อยผู้ปกครองไม่สนใจลูกหลานเท่าที่ควร | -พัฒนาระบบดูแลช่วยเหลือนักเรียนอย่างเป็นรูปธรรม-ติดตามเยี่ยมบ้านนักเรียนต่อเนื่องและผู้ปกครองเอาใจใส่นักเรียนให้มากกว่านี้ | การติดตามนักเรียนให้มาเข้าเรียน |
| 5) ครูยังขาดความมุ่งมั่นในการจัดการเรียนการสอน |  | นิเทศ กำกับ ติดตามผลอย่างต่อเนื่อง |
| 6) นักเรียนสนใจสื่อโซเชียลมากกว่าการเรียน | ครูควรปรับปรุงกระบวนการจัดการเรียนการสอนให้น่าสนใจ, เร้าใจ และจัดกิจกรรมที่ใช้สื่อโซเชียลในบางกิจกรรม | ครูจัดกิจกรรมการเรียนการสอนให้น่าสนใจมากยิ่งขึ้น |
| 7) การมีส่วนจากทุกภาคส่วนมีน้อยไป | การสร้างและพัฒนาเครือข่ายการมีส่วนร่วมอย่างต่อเนื่อง |  |
| 8) คณะกรรมการสถานศึกษาไม่มีเวลาให้กับโรงเรียนได้เท่าที่ควรเนื่องจากต้องประกอบอาชีพของตนเอง | ใช้เวลานอกเวลาทำการเข้าถึงชุมชนต้องสร้างความเชื่อถือให้กับผู้ปกครอง | นิเทศ กำกับ อย่างต่อเนื่อง |

 **2. ความคิดเห็นในการปรับปรุงและพัฒนาคุณภาพผู้เรียนของโรงเรียนขยายโอกาส**

|  |  |
| --- | --- |
| เรื่องที่ควรปรับปรุงเร่งด่วน | เรื่องที่ควรดำเนินการอย่างต่อเนื่อง |
| 1) การอ่านออกเขียนได้ และการสื่อสารภาษาอังกฤษ | 1) การยกระดับผลการทดสอบระดับชาติ |
| 2) การมีจิตสาธารณะ | 2) ให้ผู้ปกครองสนใจนักเรียนให้มากยิ่งขึ้น |
| 3) วางแผนปรับปรุงพัฒนาผลการทดสอบระดับชาติให้สูงขึ้น |  |
| 4) การติดตามนักเรียนที่ขาดเรียนบ่อย | 3) การสร้างเครือข่ายระบบการดูแลช่วยเหลือนักเรียนที่เข้มแข็ง |
| 5) การจัดกิจกรรมการเรียนการสอนที่เน้นการปฏิบัติจริง (Active Learning) | 4) กิจกรรมการเรียนการสอนแบบ (Active Learning) |
| 6) จัดครูที่มีความถนัดในแต่ละวิชามากที่สุดเข้าสอน | 5) จัดหาครูด้วยงบประมาณของโรงเรียน |
| 7) พฤติกรรมนักเรียน ในเรื่องการรักการทำงาน ความอดทนของนักเรียน | 6) ส่งเสริมเรื่องคุณธรรมจริยธรรม ความรักในการทำงาน ความเอื้อเฟื้อเผื่อแผ่ และความอดทน |

**5**

 **3. ความคิดเห็นต่อแนวทางการบริหารจัดการโรงเรียนขยายโอกาส**

 **3.1 ยกเลิกชั้นเรียนมัธยมศึกษาตอนต้นในโรงเรียนขยายโอกาสทางการศึกษา**

|  |  |
| --- | --- |
| เห็นด้วย | ไม่เห็นด้วย |
| 1) ถ้าโรงเรียนไม่มีความพร้อมเรื่องครูผู้สอน ครูไม่ตรงวิชาเอกหรือสาขาในกลุ่มสาระที่สอน ควรยุบเลิก | 1) ปิดกั้นเด็กที่ไม่มีโอกาสได้เข้าไปเรียน |
| 2) เปิดโอกาสให้นักเรียนได้มีโอกาสเรียนในโรงเรียนที่มีความพร้อม  | 2) นักเรียนบางคนที่ด้อยโอกาสในเรื่องการเงิน การเดินทาง อาจส่งผลให้นักเรียนบางกลุ่มขาดโอกาสทางการศึกษา |
| 3) นักเรียนเกิดการกระตือรือร้น มีทักษะชีวิตเพิ่มขึ้น | 3) โรงเรียนใดที่มีคุณภาพดีก็ไม่ควรยุบ คุณภาพไม่ควรดูที่ O-net อย่างเดียว |
| 4) การพัฒนาคุณภาพการศึกษาของนักเรียนชั้น อนุบาล 1-ป.6 จะมีศักยภาพมากยิ่งขึ้น | 4) โรงเรียนขยายโอกาสเป็นโรงเรียนที่เปิดโอกาสให้นักเรียนที่ไม่มีความพร้อมที่จะไปเรียนโรงเรียนมัธยม หากยกเลิก นักเรียนจะไม่มีสถานที่เรียน |
| 5) นักเรียนในชั้น ม.1-ม.3 จะได้รับการศึกษาที่มีคุณภาพมากขึ้นเนื่องจากได้รับการเรียนการสอนจากครูที่มีความพร้อมและตรงตามสาขาวิชาเอก | 5) เด็กนักเรียนยากจน เด็กด้อยโอกาส จะหลุดจากระบบการศึกษา ไม่จบการศึกษาภาคบังคับ |
| 6) โรงเรียนจะมีบุคลากรเพียงพอ มีคุณภาพ แต่ต้องกำหนดจุดให้เหมาะสม ยอมรับจากทุกโรงเรียน และไม่เป็นการยกเลิกโรงเรียนนั้น ๆ ผู้บริหารร่วมกันบริหารโรงเรียน |  |
| 7) ยุบรวมโรงเรียนขยายโอกาสที่มีนักเรียนต่ำกว่าเกณฑ์ |  |

 **3.2 การบริหารจัดการโดยการนำนักเรียนชั้นมัธยมศึกษาตอนต้นไปเรียนรวมกับโรงเรียนใกล้เคียง**

|  |  |
| --- | --- |
| เห็นด้วย | ไม่เห็นด้วย |
| 1) นักเรียนจะมีคุณภาพมากยิ่งขึ้น มีครูเพียงพอ มีครูตรงสาขาวิชาเอก | 1) ถ้ามารวมน่าจะมีปัญหามากกว่าเพราะนักเรียนเข้าสู่ในช่วงวัยรุ่น |
| 2) ถ้าโรงเรียนใกล้เคียงมีคุณภาพมากกว่า มีครูเพียงพอ ก็ควรนำนักเรียนไปเรียนรวม | 2) การเดินทางไกลขึ้น อาจเกิดอุบัติเหตุ |
| 3) ถ้าโรงเรียนที่มีนักเรียนน้อยควรนำนักเรียนไปเรียนรวมและสนับสนุนการดำเนินงานโรงเรียนที่มีนักเรียนจำนวนมาก |  |
| 4) หากมีระยะทางไม่เกิน 6 ก.ม. และอยู่ในตำบลเดียวกันให้เวียนครูในโรงเรียนที่มีวิชาเอกที่โรงเรียนใกล้เคียงมีความขาดแคลนไปสอนยังโรงเรียนใกล้เคียง หรือ ให้นักเรียนไปเรียนกับโรงเรียนที่มีครูมีความชำนาญ เชี่ยวชาญเอกโดยตรง มีห้องเรียน มีวัสดุอุปกรณ์ สื่อการสอนพร้อม |  |

6

 **4. ความต้องการช่วยเหลือเพื่อพัฒนาคุณภาพโรงเรียนขยายโอกาส**

 4.1 พัฒนาผู้บริหารครูนักเรียนอย่างต่อเนื่อง และให้สอดคล้องกับความสามารถและความถนัด ที่ต้องใช้ในการจัดการเรียนการสอน

 4.2 สนับสนุนงบประมาณในการพัฒนาโรงเรียนขยายโอกาส

 4.3 สนับสนุนอัตรากำลังในการจัดการเรียนการสอนให้แก่โรงเรียนขยายโอกาส

 4.4 มีความต้องการธุรการประจำโรงเรียนละ 1 คน ให้ครูทำหน้าที่ในการจัดการเรียนการสอน ได้เต็มที่

 4.5 ส่งเสริมให้นักเรียนมีทักษะทางด้านอาชีพติดตัวก่อนจบการศึกษา

 4.6 ส่งเสริมให้มีการพัฒนาคุณธรรมให้นักเรียนอย่างต่อเนื่อง

 4.7 ควรลดปริมาณงานการให้โรงเรียนรายงานข้อมูลต่าง ๆ

 4.8 ตั้งกลุ่มโรงเรียนขยายโอกาส ให้ผู้บริหารในกลุ่มโรงเรียนขยายโอกาสบริหารจัดการร่วมกัน แก้ปัญหาและจัดสรรงบประมาณและสิ่งอำนวยความสะดวกให้แก่กลุ่มโรงเรียนนั้น

 4.9 จัดการบริหารหลักสูตรและกิจกรรมให้เหมาะสมกับบริบทโรงเรียนขยายโอกาส ไม่มุ่งเน้นความเป็นเลิศ แต่ต้องผ่านมาตรฐานและมีกิจกรรมเสริมให้โรงเรียนขยายโอกาสทำตามความสนใจ โดยไม่ทอดทิ้ง

 4.10 การจัดกิจกรรมการเรียนการสอนควรเน้นไปในทางการฝึกปฏิบัติจริง

 4.11 ส่งเสริมและสนับสนุนนักเรียนทั้ง 2 ด้าน นักเรียนที่เก่งในด้านวิชาการ และส่งเสริมในด้านอาชีพอย่างแท้จริง

 4.12 โรงเรียนขยายโอกาสทางการศึกษา ยังคงอยู่เพื่อสร้างโอกาสให้กับนักเรียนที่ไม่มีโอกาส

 4.13 ไม่ควรวัดด้านคุณภาพ ด้วยการผลการทดสอบเพียงอย่างเดียว ควรใช้ตัวชี้วัดด้านทักษะ ชีวิตด้วย

 4.14 ควรใช้ระบบแนะแนว ระบบดูแลช่วยเหลือนักเรียน เพื่อสร้างทัศนคติที่ดีในการดำรงชีวิตของนักเรียน

 15. โรงเรียนขยายโอกาสทางการศึกษาทุกโรงเรียน ควรร่วมมือกันในการสร้างเครือข่ายโดยมุ่งเน้นให้นักเรียนมีคุณภาพร่วมกันอย่างแท้จริง